Gasprom potvrdio: Obustavljena isporuka gasa Poljskoj i Bugarskoj\n27/04/2022 | 11:32\nKompanija “Gasprom” saopštila je da je potpuno obustavila isporuke gasa Poljskoj i Bugarskoj, pošto su te zemlje odbile da plaćaju gas u rubljama.\nPrethodno je bilo dosta oprečnih informacija o tome, između ostalog i da je gas samo na kratko prekinut a da je potom uspostavljena isporuka.\nKompanija “Gasprom” poručila je da će snabdevanje Poljske i Bugarske ruskim gasom biti zaustavljeno, sve dok ne budu izvršene uplate u rubljama, prenose mediji.\nTa kompanija je juče obavestila poljsku i bugarsku gasnu kompaniju da im od danas neće isporučivati gas, upozorava da bi i tranzit preko tih zemalja mogao da bude prekinut, ako bi došlo do nelegalnog izvlačenja gasa.\nKada je reč o snabdevanju drugih korisnika, “Gasprom” je istakao da snabdeva Evropu gasom preko Ukrajine u skladu sa zahtevima evropskih potrošača, ali da je potražnja manja u odnosu na prethodni dan.\nPoljska i Bugarska: Prekid isporuke Gasprom-a kršenje ugovora\nPoljske i Bugarske vlasti poručile su da prekid isporuke predstavlja kršenje ugovora.\nPoljska državna gasna kompanija PGNiG potvrdila je da su isporuke zaustavljene i da to predstavlja kršenje ugovora.\n“Prekid isporuke gasa je kršenje ugovora i PGNiG zadržava pravo da traži odštetu, i iskoristiće sva dostupna ugovorna i pravna sredstva za to”, saopštila je ta kompanija i dodala da njeni klijenti i dalje dobijaju gas u skadu sa svojim potrebama.\nBugarski premijer Kiril Petkov izjavio je da je zaustavljanje isporuke ruskog gasa ucena.\ngas, ilustracija, Pixabay\nDodao je da Bugarska trenutno razmatra sve svoje ugovore sa “Gaspromom”, uključujući i tranzit ruskog gasa za Srbiju i Mađarsku, jer “jednostrana ucena nije prihvatljiva”.\nPreneo je da mu je predsednica Evropske komisije Ursula fon der Lajen rekla da je kršenje ugovora od strane “Gasproma” problem cele Unije i da će EU imati zajednički odgovor.\nI bugarski ministar energetike Aleksandar Nikolov rekao je da je ta zemlja platila isporuke za april i da bi prekid snabdevanja bio kršenje aktuelnog ugovora.\nNikolov je ocenio i da ruski predlog za plaćanja gasa u rubljama predstavlja značajan rizik za Bugarsku.\nRekao je da će Bugarska poštovati stav Evropske komisije, koja je pozvala zemlje EU da ne plaćaju gas u rubljama.\n“Sve trgovinske i zakonske obaveze se poštuju, i jasno je da se u ovom trenutku prirodni gas koristi kao političko i ekonomsko oružje u sadašnjem ratu”, smatra Nikolov.\nOn je nakon što je Gasprom u potpunosti obustavio gas Poljskoj i Bugarskoj rekao da je njegova zemlja lojalan partner svim susednim zemljama i da neće zavrtati gas ni Srbiji ni Mađarskoj.\nMađarska: Platićemo gas u “Gasprombanci”\nMađarska najavljuje da će platiti gas u “Gasprombanci”, prema predlogu Moskve, i da isporuka u tu zemlju nije ugrožena.\nIstovremeno, mađarski ministar inostranih poslova Peter Sijarto izjavio je da isporuka gasa toj zemlji preko Bugarske nije ugrožena.\n“Želim da uverim sve da prekid isporuke gasa Bugarskoj ne znači zastoj u tranzitnom snabdevanju preko te zemlje”, napisao je Sijarto na svojoj Fejsbuk stranici.\nNapomenuo je da naredni račun za ruski gas dospeva 22. maja, i da će Mađarska uplatu obaviti u evrima u “Gasprombanci”, gde će taj iznos biti pretvoren u rublje.\nRuski predlog za plaćanje gasa – kršenje sankcija EU ili ne?\nPredsednik Rusije Vladimir Putin u martu je izdao dekret kojim se predlaže kupcima ruskih energenata da otvore račune u “Gasprombanci” za plaćanje u evrima ili dolarima, koji bi potom bili konvertovani u rublje.\nEK je ranije ovog meseca saopštila da se ispunjavanjem odredbi koje je nametnula Moskva rizikuje kršenje sankcija EU zbog rata u Ukrajini, jer se praktično izvršenjem uplata u stranoj valuti ruskoj banci, koja ih potom konvertuje u rublje, strana valuta ipak stavlja u ruke ruskim vlastima.\nRusija “zavrnula” gas Poljskoj


Kako bi BG METRO mogao da utiče na cenu NEKRETNINA? - Bizlife.rs\n12:38 Beograd, 10.06.2019.\nOsim bolje regulacije saobraćaja i manjih gužvi, postavlja se pitanje d ali će izgradnja metroa imati uticaja i na cene stanova u prestonici.\nNajveći rast cene nekretnina u Santjagu bio je u periodu posle objavljivanja početka radova i to na 200 metara od stanica – skok vrednosti nekretnina na tim lokacijama bio je 7.4%. Trend sporijeg rasta cena primetan je sa približavanjem početka radova na izgradnji i udaljavanjem od stanica više od 800 metara.\nbeograd cene metro neretnine\nPingback: Saznali smo TRASE, a sad znamo i moguću CENU metroa - Bizlife.rs


IBM gradi tehnološki centar u Južnoj Kini\nIBM gradi tehnološki centar u Južnoj Kini – Personal magazin\nKorporacija IBM otvorila je centar u južnoj kineskoj provinciji Hainan kako bi se fokusirala na razvoj tehnologije pametnih informacija, potvrdili su zvaničnici ove kompanije. IBM će razvijati računarsku i „Internet…\nKorporacija IBM otvorila je centar u južnoj kineskoj provinciji Hainan kako bi se fokusirala na razvoj tehnologije pametnih informacija, potvrdili su zvaničnici ove kompanije.\nIBM će razvijati računarsku i „Internet of the Things” tehnologiju u svom centru Hainan, kao deo vladinih napora da Hainan učine liderom u zemlji u razvoju tehnologije smarth informacija, potvrdili su zvaničnici ove kompanije.\n„ Internet of the Things” se odnosi na bežičnu mrežu koja povezuje objekte u rasponu od prtljaga do aparata za domaćinstvo i upravljanjem podacima poslatim od strane radio-tagova na objektima.\nGuo Ženšeng, generalni direktor IBM-a za južni region Kine, izjavio je da će se kompanija udružiti sa lokalnim firmama u razvoju informacionih sistema koji će pomoći klijentima u administrativnim i poslovnim rešenjima.\nIBM gradi tehnološki centar u Južnoj Kini was last modified: May 22nd, 2012 by Redakcija\nFacebook uspeh na berzi\nIntel nagradio petnaestogodišnjaka koji je osmislio uređaj za testiranje raka pankreasa


MOL liga: Neporaženi "Medvedi" prejaki za Beograd, Turkot na čelu liste strelaca\nNisu razočarali: Hokejaši Beograda\nOn okt 1, 2016\nBeogradski klub nije zabeležio je osmi poraz u sezoni, iako igrom nije razočarao protiv jedine neporažene ekipe u dosadašnjem toku regionalnog takmičenja. Prvi osvojen bod u sezoni zabeležen u petak protiv Dunaujvaroši pozitivno je uticao na srpski tim koji je iznenadio favorizovanog rivala na startu susreta, ali je domaćin uspeo da prednost Beograda posle gola Hjuga Turkota (asistencije Bjelogrlić i Saliji) u 3. minutu do kraja prvog perioda neutrališe da 15-minutnog odmora. Kanadski internacionalac nastavio je fenomenalnu golgetersku seriju postigavši osmi gol na isto toliko mečeva, a peti na poslednja četiri susreta. Turkot ove sezone nije zatresao mrežu jedino na gostovanju Ujpeštu, a ovim pogotkom došao je na deobu prvog mesta liste strelaca lige.\nŠokantno vođstvo srpskog kluba domaćin je dugo pokušavao da sustigne, a u tom je uspeo tek na isteku 18. minuta kada je Džefri Jubinvil postiao svoj prvi gol na meču. Rezultat od 1:1 bio je više nego povoljan posle dvadeset minuta igre, ali je u nastavku usledila prava kanonada na gol Arsenija Rankovića. Reprezentativni golman imao je još jedno raspoloženo veče u Mađarskoj (37 odbrana), ali je uprkos tome četiri puta morao da vadi pak iz svoje mreže u u prvih 14 minuta drugog perioda. Glavni kreator preokreta domaćina bio je već pomenuti Jubinvil koji je još dva puta pogodio gol Beograda, među kojima i gol za vođstvo "Medveda" već u osmoj sekundi nastavka, dok je do kraja susreta upisao i dve asistencije, najpre Vinstonu Dej Čifu, prvom asistentu lige za četvrti gol domaćina, a potom i Gergiju Nađu kod šestog gola na startu poslednjeg perioda. Prethodno se među strelce upisao i Kristijan Nađ koji se svojim osmim golom u sezoni poravnao sa Turkotom na vrhu liste strelaca, ali je sa čak četiri upisane asistencije u susretu sa beogradskim "Plavo-belima" došao i na deobu prvog mesta najboljih poentera lige sa 17 poena, koliko ima i Tomas Klempa iz Korone Brašov.\nIgrao se 46. minut kada je naš tim konačno uspeo da prekine seriju golova domaćina. Na ledu je bila treća postava Beograda, kada je mladi Luka Vukićević postigao svoj prvi gol u MOL ligi, uz asistenciju Uglješe Novakovića. Za razliku od nekih prethodnih mečeva, ekipa Kristera Dreberga bila je znatno disciplinovanija, pa je nešto više isključenja napravila tek u poslednjih 20 minuta, ali je uspela da odbrani sve napade rivala u "pauer pleju" na ovoj utakmici (ukupno osam minuta kazne; MAC šest minuta). Do kraja susreta samo je još Aron Kuncej pogodio za konačnih 7:2, četrdesetak sekundi pre poslednje sisrene.\nBeograd je na taj način ostao na jednom osvojenom bodu iz osam odigranih susreta, ali najavio da bi uskoro srpska hokejaška publika mogla da vidi i prvi trijumf najmlađeg našeg kluba. Za tako nešto biće nekoliko prilika u naredne dve nedelje, pošto Beograd očekuje čak četiri meča pred svojim navijačima, među kojima su prva dva protiv rivala sa dna tabele. Već u petak u ledenu dvoranu "Pionir" stiže rumunska Dunarea Galac, desetoplasirana ekipa na tabeli i prva iznad našeg predstavnika (ima pet osvojenih bodova iz devet utakmica), dok samo dan kasnije (subota, 8. oktobar) drugi put ove sezone u srpsku prestonicu dolazi Čiksereda iz Mjerkuree Čuk, devetoplasirani tim na tabeli sa osam osvojenih bodova iz isto toliko mečeva. Nedelju dana kasnije Beograđani će ugostiti Ferencvaroš (petak, 14. oktobar) i prvaka MOL lige Jegešmedvek (16.10.)\nOba naredna rivala Beograda poražena su u subotu. Dunareu je na gostovanju u Brašovu deklasirala Korona rezultatom 12:4 (2:2, 4:0, 6:2), dok je Čiksereda pred svojim navijačima poražena od Jegešmedveka 4:1 (1:1, 1:0, 2:0).\nKontinental kup: Partizanove nade za plasman u drugu fazu potonule u poslednjoj trećini\nKontinental kup: Partizan savladao domaćina i osvojio drugo mesto u Sofiji


17/10/2017 | 15:56 | Izvor: RTRS\nBezbjednosne slike koje pozivaju korisnike da ukucaju određene riječi ili kliknu na slike da bi dokazali da nisu roboti, bez sumnje, za mnoge su frustrirajuće.\nNaučnici su otkrili da se neki ljudi koji boluju od Parkinsonove bolesti teže nose s većinom tih zadataka i da to može da ukaže na značajne promjene u mozgu.\nOko 165.000 ljudi u Britaniji živi s Parkinsonovom bolešću, a polovina njih ima šanse da razvije i demenciju u roku od deset godina od postavljanja dijagnoze, ali ljekari trenutno ne mogu da predvide ko je najviše ugrožen.\nDoktorka Rimona Veil sa Univerziteta u Londonu razvila je brz i jednostavan test da utvrdi koji ljudi u ranom stadijumu Parkinsonove bolesti mogu da obole od demencije.\n"Kolega mi je rekao da se pacijenti bore da pročitaju 'captcha' slike i počela sam da istražujem da li postoji tačka distorzije koju mozak više ne može da kontroliše, što bi moglo da ukaže na to da postoji veća vjerovatnoća od demencije", kaže ona, preneo je britanski Telegraf.\n"Otkrili smo da postoji tačka u kojoj više nisu mogli da odgovore da li je u pitanju životinja ili automobil. Mislimo da je to povezano sa promjenama u određenim dijelovima mozga", objašnjava doktorka.\nTestovi u kojima je učestvovalo dvadeset osoba pokazali su da su oni koji su se trudili da kažu da li je na slici pas ili mačka imali lošije rezultate na testovima koji su mjerili ukupne kognitivne performanse. Test s mačkama i psima je brži i bolji u pogledu otkrivanja problema u vizuelnoj obradi koja prethodi demenciji. Doktorka Veil tvrdi da ljudi koji se bore sa prepoznavanjem slika ne treba da brinu.\n"Ako se ne vidi samo jedna slika, to i nije problem, naš test tokom vremena uključuje mnogo slika", dodala je ona.\n"Nadamo se da, kad jednom otkrijemo ko će vjerovatno razviti demenciju, možemo da ispitujemo nove lijekove", zaključila je doktorka Veil.\nIstraživači su započeli veliku trogodišnju studiju koja uključuje skeniranje mozga i mrežnjače da bi utvrdili koliko test s mačkama i psima može da predvidi opadanje kognitivnih funkcija tokom vremena.


фебруар 2022 - Dnevnik Juga\nGG “Za Leskovac zajedno“ na izborima za predsednika, podržaće kandidatkinju Koalicije “Moramo“, Biljanu Stojković\nSuzana Stojiljković 28/02/2022\tDRUŠTVO, Leskovac, POLITIKA 0\nKao deo otvorene građanske platforme“Akcija“, Grupa građana “Za Leskovac zajedno“, podržaće kandidaturu profesorke Biljane Stojković, a i građani će to, svojim potpisom moći da urade 7. marta, čulo se, između ostalog, na današnjoj press konferenciji Nenad Zdravković veruje da je ovakva odluka po meri građana: – Već dugo slušamo predloge: …\nMladi vlasotinački bokseri briljirali u Kragujevcu\nSuzana Stojiljković 28/02/2022\tDRUŠTVO, SPORT, Vlasotince 0\nU trećem kolu lige Bokserskog saveza Srbija, sva trojica mladih boksera vlasotinačke “Arene“ slavili su u duelima sa vrlo kvalitetnim protivnicima Nadmetanja u okviru nastavka bokserske lige Srbije u Kragujevcu, završena su kasno sinoć, ali se trener Milan Jović i njegovi puleni, u Vlastince vraćaju vrlo zadovoljni. Sva trojica su …\nPredsednik opštine, direktori i sindikalci javnih preduzeća u Vlasotincu, potpisali Kolektivni ugovor\nSuzana Stojiljković 28/02/2022\tDOGAĐAJI, DRUŠTVO, Vlasotince 0\nPredsednik opštine Vlasotince, Bratislav Petrović u ime osnivača, predstavnici reprezentativnih sindikata i direktori javno-komunalnih preduzeća “Vodovod“ i “Komunalac“ potpisali su danas Kolektivni ugovor za javna preduzeća u komunalnoj delatnosti. Potpisivanjem ovog ugovora, ispoštovali smo Zakon i uvažili interese zaposlenih, istakao je Petrović i dodao da očekuje da lokalna javno-komunalna preduzeća …\nKoje su to usluge najboljih astrologa i kako nam one mogu pomoći?\nSrdjan Stamenkovic 28/02/2022\tDOGAĐAJI, DRUŠTVO, Leskovac, Niš, Vranje, Zanimljivosti 0\nUkoliko imate mnogobrojne nedoumice i nerešena pitanja vezane za sudbinu vaše ljubavi, stanje vašeg zdravlja ili odnos s vašim kolegama sa posla, sjajni astrolozi vam mogu pomoći u tome da saznate sve detalje koji vas interesuju vezane za vaš život. Uz one najbolje među njima odgovori će sami doći do …\nNekoliko saveta pre podizanja stambenog kredita\nSrdjan Stamenkovic 28/02/2022\tDRUŠTVO, EKONOMIJA, Leskovac, Niš, Vranje 0\nŽelite da kupite stan na kredit – noćna mora velikog broja ljudi! Osim toga što mnogi nisu sigurni da li postoje skriveni troškovi, koliko godina će biti dužni banci, problemi se javljaju i prilikom same procedure i činjenice da određen broj ljudi ulazi vrlo nespreman u čitav proces. Baš kao …\nU Vlasotincu žena vozila „Mazdu“ sa 2,37 promila, u Lebanu muškarac (65) „Tojotu“ sa 1,73 a u Bojniku muškarac (68) vozio“Zastavu“ sa 1,48 promila alkohola u krvi\nAdministrator 28/02/2022\tBojnik, HRONIKA, Lebane, Leskovac, Vlasotince 0\nPripadnici Ministarstva unutrašnjih poslova u Lebanu, Vlasotincu i Bojniku u protekla tri dana, tokom regionalne akcije, zadržali su troje vozača koji su vozili pod dejstvom alkohola. Saobraćajna policija je u Vlasotincu iz saobraćaja isključila četrdesetdvogodišnju ženu koja je upravljala „mazdom“ sa 2,37 promila alkohola u organizmu. Policija u Lebanu zaustavila …


GAIS - Akropolis, Fudbal - Predlog tip - 26/07 2021\nPonedeljak, 26/07 - Fudbal, Švedska, Seperetan\n26/07GAIS vs AkropolisUkupno pogodaka - iznad/ispodtip: Više 2.50\nPosle duže vremena za vas smo analizirali jedan meč iz švedske druge lige, a ovoga puta smo se opredelili za duel između GAIS-a i Akropolisa. Meč između ove dve ekipe je zakazan za 19 časova.\nFudbaleri GAIS-a igraju katastrofalno u poslednje vreme, a sigurno je da su najbolji pokazatelj za to i četiri poslednja susreta na kojima je ova ekipa doživela isto toliko poraza, uz samo jedan postignut gol, pa se posle svega toga ovaj tim nalazi tek na dvanaestom mestu na tabeli, uz samo bod viška u odnosu na Brage, koji se nalazi na trinaestoj poziciji, za koju je poznato da na kraju šampionata znači i plasman u plej-aut.\nU prošlom kolu su fudbaleri GAIS-a doživeli četvrti uzastopni poraz i to na svom terenu od upravo Bragea, a taj duel je završen rezultatom 0:2.\nAko smo za GAIS pričali da im u poslednje vreme baš i ne cvetaju ruže, šta tek onda reći za fudbalere Akropolisa koji se u ovom trenutku nalaze na poslednjem mestu na tabeli sa samo deset osvojenih bodova, i kako sada stvari stoje utisak je da su glavni favoriti da na kraju šampionata napuste drugu ligu i presele se u treći rang takmičenja.\nNa poslednjih pet mečeva je fenjeraš ostvario dva trijumfa, ali i doživeo tri poraza, a poslednji u nizu desio se u prošlom kolu kada je Akropolis poražen na svom terenu od trećeplasiranog Norbija, a taj duel je završen rezultatom 0:3.\nI jednima i drugima gori pod nogama, pa je za očekivati da zbog toga i jedan i drugi tim krene ofanzivno na ovom susretu što nam svakako može doneti i dosta golova pa vam savetujemo da probate sa igrom 3+ koju kladionica CircusCasino plaća sa fantastičnom kvotom 1.97.


Prednosti i mane drumskog saobraćaja u odnosu na avionski :: GONZA RACING\nPitanje je šta više preferirate, odnosno koje prevozno sredstvo je ono koje vama najviše leži. Tu je i budžet kao važan faktor prilikom planiranja i organizacije svakog putovanja. Iako se put automobilom ili autobusom važi za povoljan način putovanja, pretraživanje i rezervacija avio karte online nekada može biti i povoljnija od onoga koliko biste platili cenu odlaska na određenu destinaciju pomoću drumskog saobraćaja!\nNo, hajde da razmotrimo glavne prednosti i mane drumskog saobraćaja u odnosu na avionski.\nDrumski saobraćaj povoljniji za kraće destinacije\nSmatra se da je putovanje drumom uvek povoljnije od putovanja avionom, ali istina je da to nije opštevažeće pravilo. Posebno kada u razmatranje uzmemo i popularne low cost avio kompanije i cenu letova koju nude.\nIpak - za prelazak kraćih destinacija put automobilom ili autobusom uglavnom je mnogo isplatljiviji. Ovo možemo izdvojiti kao jednu od velikih prednosti putovanja drumom, u odnosu na avion.\nIpak, kada su u pitanje dalje destinacije - avio prevoz je neretko i jedini mogući.\nDrumski saobraćaj se ne preporučuje za dalje destinacije\nI ne samo da se ne preporučuje, nego često nije ni moguć. Prekookeanska i transkontinentalna putovanja se mogu obaviti samo avio letom. Čak i avionom, dolazak do dalekih destinacija obično podrazumeva presedanje, a nekada i desetine časova provedenih na putu, pa su dugi letovi nekad neizbežni.\nMožete da zamislite koliko bi onda drumskim saobraćajem trebalo da se stigne do njih, kada bi to uopšte bilo moguće?\nU slučaju prekookeanskih putovanja automobilom ili autobusom - uvek se mora koristiti i brodski tranzit, pa se ona ne mogu realizovati samo drumskim putevima.\nGužve na putevima uz avio saobraćaj ne postoje\nBrzina putovanja i nedostatak problema kao što su gužve ili radovi na putevima još jedan su adut avionskog u odnosu na drumski saobraćaj.\nSigurno već i sami znate da sa drumskim saobraćajem nikada ne možete da budete sigurni na kakve ćete poteškoće naići na putu. Ne samo da će vas one iznervirati, već i usporiti, pa nikad ne možete biti ni sigurni koje je vaše vreme dolaska.\nKod putovanja avionom to nije slučaj. Kapetan leta odmah pri kretanju aviona reći će vam kada se očekuje vaš dolazak na destinaciju, a avion može minimalno da zakasni u odnosu na to, predviđeno vreme.\nBezbednost prtljaga veća u drumskom saobraćaju\nPutovanje drumskim saobraćajem znači i veću bezbednost za vaš prtljag!\nPrtljag se na putovanjima avionom sve ređe gubi, ali oštećenja prtljaga na ovoj vrsti putovanja sve su češća pojava. Za razliku od toga, drumski saobraćaj dosta je bezbedniji za stvari koje nosite sa sobom. One se sve vreme nalaze u gepeku i putuju sa vama, a oštećenja su u ovom slučaju vrlo retka.\nDrumskim saobraćajem do bilo kog mesta\nDok avionom možemo da stignemo samo do unapred određene destinacije koja ima aerodrom, a onda je opet drumski saobraćaj neizbežan - putevima može da se stigne do bilo kog mesta.\nZato je drumski saobraćaj najbolji za avanturiste koji žele da obiđu što više mesta i tako upoznaju određen deo zemlje, celu zemlju, a možda i više njih. Rasprostranjenost puteva i mogućnost stizanja drumom do bilo kog željenog mesta zato je definitivno plus za drumski saobraćaj.\nLjubav prema roadtriping-u na strani drumskog putovanja\nNe znači svaki drumski saobraćaj roadtriping, već se pod tim nazivom uglavnom misli na putovanje sopstvenim automobilom. Ljubav prema roadtripingu takođe se može uvrstiti u prednosti drumskog saobraćaja, koju ne može nadomestiti putovanje avionom.\nSamostalno planiranje putovanja i pravljenje rute, kao i mesta na kojima će se napraviti pauza, mogućnost je kojom samo drumski saobraćaj može da se pohvali. Sve što je potrebno su: pun rezervoar, vozačka dozvola i putnički entuzijazam!\nPa, koja je vaša naredna destinacija i kako ćete stići do nje? Koje prevozno sredstvo i saobraćajnice birate? Šta god odaberete - nama je ostalo samo da vam poželimo srećan put i najlepše uspomene koje ćete vratiti kući sa putovanja!


Identinčne kazne za Zvezdu i Partizan: "Trinkijeri vrijeđan na nacionalnoj osnovi" - BIGportal.ba\nIdentinčne kazne za Zvezdu i Partizan: “Trinkijeri vrijeđan na nacionalnoj osnovi”\nJuni 11, 2019 Juni 11, 2019 0110\nKošarkaški klubovi Crvena zvezda i Partizan kažnjeni su sa po 84.000 dinara zbog dešavanja na prvoj utakmici finalne serije plej-ofa Superlige Srbije. Zvezda će morati da plati kaznu zbog toga što su gledaoci u hali “Aleksandar Nikolić” vređali trenera Partizana Andreu Trinkijerija “po nacionalnoj osnovi”, kao i zbog bacanja predmeta…\nZvezda će morati da plati kaznu zbog toga što su gledaoci u hali “Aleksandar Nikolić” vređali trenera Partizana Andreu Trinkijerija “po nacionalnoj osnovi”, kao i zbog bacanja predmeta na teren, navodi se u saopštenju KLS-a, koje je potpisao direktor takmičenja Leon Deleon.\nPartizan je kažnjen sa 18.000 dinara zbog toga što nije obezbedio prisustvo igrača na konferenciji za novinare posle utakmice.\nTrener crno-belih Trinkijeri je kažnjen sa ukupno 30.000 dinara zbog tehničkih grešaka.\nKošarkaška liga Srbije je, takođe, opomenula Trinkijerija da nije dozvoljeno javno kritikovanje sudijskih odluka.\nAleks Renfro iz Partizana je kažnjen sa 6.000 dinara zbog tehničke greške.\nKLS je skrenula pažnju sudijama da na utakmicama plej-ofa mogu i treba da koriste uređaje za proveru spornih odluka.\nCrvena zvezda je u ponedeljak kao domaćin pobedila Partizan sa 98:94 i povela u finalnoj seriji.\nReal zvanično predstavlja Jovića u srijedu\nDerbi dobio novi termin: Zvezda i Partizan od 18 časova


U Novom Sadu počele obuke za IT\nU Novom Sadu i Nišu započele su obuke za kandidate odabrane u Nacionalnom programu prekvalifikacija u IT sektoru.\nProgram prekvalifikacije pokrenut je radi obezbeđenja kadrova u IT sektoru i smanjenja nezaposlenosti, a kreiran je na osnovu istraživanja koje je pokazalo da u narednu godinu dana 118 IT kompanija u Srbiji planira da zaposli 1.000 programera-početnika.\nKonkurencija za obuku u Nacionalom programu prekvalifkacija u IT sektoru bila je velika.\nPrijavilo se čak 12.363 kandidata, a od njih je odabrano 700 najboljih.\nProces selekcije završen je za kurseve u Novom Sadu i Nišu, dok će u Valjevu, Beogradu, Zrenjaninu, Čačku i Subotici kandidati učestovati u dodatnom krugu selkcije za 81 preostalo mesto na kursevima.\nDevet škola i insitucija širom Srbije, koje će organizovati ukupno 18 kurseva programiranja, sprovelo je testiranje i intervjuisanje 2.042 kandidata, koji su ušli u uži izbor, a konačna lista svih polaznika biće objavljena ovih dana na sajtu www.itobuke.rs.\nDirektor Kancelarije za IT i eUpravu Mihailo Jovanović objašnjava da, nakon što su dobili sve neophodne podatke o kursevima, vremenu i mestu održavanja, planu rada i prakse, kandidati su poslali listu s tri želje, odnosno obuke koje žele da pohađaju.\nŠkole su u toku protekle dve nedelje organizovale dodatno testiranje i intervjue potencijalnih polaznika i na osnovu tog procesa odabrale najbolje kandidate, objasnio je Jovanović.\nKako je dalje kazao, mesta koja su ostala slobodna posle prvog kruga popuniće kandidati koji nisu uspeli da upišu kurs koji im je bio prva želja.\nUkoliko sva mesta ne budu popunjena ni posle drugog kruga, po istom principu biće održan i treći, najavio je naš sagovornik.\nQualcomm sklopio sporazum sa pet kineskih proizvođača pametnih telefona\nEvo kako izgleda prosečna IT firma u Srbiji


Metallica i Simfonijski orkestar San Francisca: S&M2 (Metallica & San Francisco Symphony: S&M2) - CineStar Cinemas\nU odabranim bioskopima širom sveta, samo u sredu, 9. oktobra 2019, Trafalgar Releasing vam predstavlja S&M2, proslavu dvadesete godišnjice koncerata i albuma “S&M” koji su bili vanserijski, a nastali su u saradnji sa Simfonijskim orkestrom San Francisca!\nDoživite njihov nastup na velikom platnu ekskluzivno u CineStaru, a za deo showa biće zadužen i legendarni dirigent Michael Tilson Tomas, kome će ovo biti i poslednja sezona na čelu simfonijskog orkestra. Koncerti će se snimati 6. septembra povodom otvaranja savremene multifunkcionalne arene Chase Centar, na obali San Francisca.\nSnimak koji ćete gledati u bioskopu, uključuje nekoliko pesama iz originalnog izdanja iz 1999. ali i simfonijske verzije novijih pesama koje su od tada izdate. Ovo specijalno izdanje koje će se dogoditi samo jednom, bez reprize, milionima obožavaoca širom sveta daće šansu da preskoče vreme i da dožive izuzetan show Metallice i Simfonijskog orkestra.


Autobusi – Smagazin\nProbna elektrifikacija nemačkih autoputeva\nPosted on maj 11, 2019 by smagazin.rs\nBERLIN – Ideja koja se pojavila još 2012. godine, a uključuje elektrifikaciju autoputeva za pogon električnih vozila, napokon je ove nedelje puštena u testni rad.\nAutobusi, Dostavni, Kamioni, Komercijalni, Priključna vozila, Vesti\nPametni tahografi od 15. maja\nPosted on maj 9, 2019 by smagazin.rs\nKao što smo već pisali, počevši od 15. juna 2019. sva nova teretna motorna vozila čija je najveća dopuštena masa veća do 3,5 tone, svi novi autobusi i sva nova vučna vozila čija je najveća dopuštena masa u kombinaciji s priključnim vozilom veća od 3,5 tona, a koja se prvi put puštaju u saobraćaj (koja se prvi puta registriraju) na tržištu Evropske unije, moraju biti opremljena pametnim tahografom.\nPosted on maj 7, 2019 by smagazin.rs\nNacionalni fudbalski tim Nemačke putovaće u posebno opremljenom turističkom autobusu MAN Lion’s Coach C. Ženski nacionalni tim i tim U 21 takođe će nabaviti timski prilagođen autobus kompanije MAN Truck & Bus.\nStižu Turci i Kinezi – kako će izgledati novi beogradski autobusi?\nPosted on maj 5, 2019 by smagazin.rs\nJKP Gradsko saobraćajno preduzeće Beograd je potpisalo ugovor o nabavci ukupno 244 solo autobusa za obnovu voznog parka u srpskoj prestonici. Posao isporuke 70 autobusa je dobio turski BMC, dok će preostalih 174 isporučiti kineski Higer.\nPosted on april 23, 2019 by smagazin.rs\nOd druge polovine 2018. godine nastala je velika buka na temu prodaje Ikarbusa, jedinog preostalog proizvođača autobusa u Srbiji. Nakon više mističnih najava da neki kineski investitor želi da uzme udeo, otkriveno je da će novi vlasnik Ikarbusa biti Yinlong.\nSigurnosni prsluk koji automatski aktivira hitni poziv\nPosted on april 19, 2019 by smagazin.rs\nScania je uvela pametnu i integrisanu sigurnosnu jaknu koja se automatski osvetljava kada napuštate kabinu. Pametna jakna se zove C-me. U Evropi su transport i skladištenje treća najčešća radna aktivnost povezana sa fatalnim nesrećama.\nAutobusi, Dostavni, Građevinske mašine, Kamioni, Komercijalni, Priključna vozila\nFOGMAKER sistemi za suzbijanje požara\nPosted on april 15, 2019 by smagazin.rs\nFogmaker sistemi za suzbijanje požara raspršivanjem vode pod visokim pritikom – za sve motorne prostore i zatvorene sisteme je visoko profesionalan i pouzdan sistem sa odličnim performansama hlađenja i istiskivanja kiseonika.\nAutobusi, Dostavni, Građevinske mašine, Kamioni, Komercijalni, Nautika, Priključna vozila, Vesti, Video\nSprinter City 75 je Minibus of the Year 2019\nPosted on april 12, 2019 by smagazin.rs\nČlanovi “International Bus of the Year” žirija među kojima je i predstavnik našeg magazina su na Minibus Euro Testu u Madridu su Mercedesu Sprinter City 75 dodelili titulu “Minibus of the Year 2019”.


Održana Konferencija Sindikata javnih službi - EPSU u Budimpešti - GSZSZ Nezavisnost\nPočetna Novosti Održana Konferencija Sindikata javnih službi – EPSU u Budimpešti\nEvropska federacija sindikata javnih službi – EPSU organizovala je evoluacioni sastanak Konferenciju za svoje članice, koje su u prethodne dve godine učestovale u projektu obuke članova sindikata za širenja mreže sindikata i učlanjenje novih članova. Konferencija je održana 22. novembra u Budimpešti. Ovoj konferenciji su prisustvovali Zoran Ilić, predsednik i Goran Dejanović, izvršni sekretar, kao izvestioci o sprovedenom projektu i postignutim rezultatima u Srbiji. Skupu su prisustvovali koleginice i kolege iz sindikata zdravstva i socijalne zaštite Mađarske, Češke i Slovačke. Konferenciju je vodio Ričard Pond ispred EPSU, a prisustvovao je i Jozef Krejbih, regionalni sekretar EPSU za Centralnu Evropu i Zapadni Balkan.\nAnalizirani su efekti sprovedenog projekta na osnovu podnetih izveštaja svakog od sindikata učesnika projekta u svojoj zemlji. Zaključak je da je tendencija pada sindikalno organizovanih radnika u celoj Evropi, a da tome doprinose u značajnoj meri zatvorenost medija za sindikate, odnos državnih organa i njihove politike prema sindikatima, kao i poslodavaca koji u nekim slučajevima i otvorenim pritiskom na radnike vrše odvraćanje od učlanjivanja. Drugi razlog pada zainteresovanosti za članstvo u sindikatu je loša ekonomska situacija i niske plate zaposlenih. Treći razlog su migracije radnika i starosna struktura što dodatno umanjuje broj sindikalno udruženih zbog napuštanja svoje zemlje ili odlaska u penziju.\nIako je sveukupna slika u Evropi ovakva, sprovedenim projetom su načinjeni značajni koraci u smislu očuvanja postojećeg broja sindikalno učlanjenih radnika uz blagi porast. Ovaj primer je tipičan upravo za naš GS ZSZ NEZAVISNOST jer smo u toku godine dok smo izvodili obuku sindikalnih aktivista, putem seminara u svim regionima Srbije, uspeli da povećamo broj članova i formiramo 11 novih sindikalnih organizacija.\nUčesnici konferencije su se složili da je neophodno nastaviti sa kampanjama za učlanjenje novih članova uz podržku EPSU i dati veći akcenat na uključivanje mladih i žena u sindikat.


Izvršava se novčana pomoć za Trepču - Vesti - Ministarstvo Ekonomije i Životne Sredine\nPriština, 19.11.2020 - Ministarstvo ekonomije i životne sredine izvršilo je jutros novčanu pomoć za Trepču u iznosu od 1 milion evra.\nOva pomoć izvršena je danas zbog tehničkih razloga prenosa sredstava u Ministarstvu ekonomije i životne sredine.\nTreba pojasniti da će deo od 100.000,00 evra, koji upotpunjuje pomoć od 1,1 milion evra, biti dodeljen tokom sledeće nedelje jer će o tim izdvajanjima iz budžeta paketa za ekonomski oporavak morati da se glasa u Vladi o kriterijumima i motivima pomoći za određene subjekte.\nDakle, nije u pitanju samo pomoć od milion evra, već će se dodati i iznos od 100.000,00 evra. Posvećeni smo rešavanju problema javnih preduzeća, posebno tokom pandemije COVID-19, jer imamo osetljivost svake porodice radnika Trepče. Zaposleni takođe treba da shvate da postoji procedura za prenos sredstava i da nije stvar minuta.


Bivša analitičarka vojnoobaveštajne agencije Ccelsi Mening, koja je svojevremeno predala Vikiliksu stoptine hiljada poverljivih dokumenata, želi nominaciju Demokratske stranke za senatorsko mesto iz američke savezne države Merilend.\nMening je uhapšena u Iraku 2010. godine, a osudjena 2013. na 35 godina zatvora zbog kradje 700.000 poverljivih dokumenata, koje je predala Vikiliksu.\nSmatra se odgovornom za najveće curenje poverljivih informacija u istoriji SAD.\nNakon odluke bivšeg predsednika SAD da bude pomilovana, oslobodjena je u maju prošle godine pošto je odslužila sedam godina u vojnom zatvoru.\nNjen protivkandidat u trci za mesto u Senatu biće senator Kardin, koji važi za favorita da dobije i treći mandat, piše BBC.\nOna je rodjena kao Bredli Mening, a nedavno je promenila pol.\n"VEĆINA ZAHTEVA JE ISPUNJENA" Zamenik državnog tužioca SAD svedočio pred Kongresom


Rumunija: Potonuo brod natovaren sa 14.600 ovaca\nIzvor: Radio Televizija Vojvodine, 24.Nov.2019, 18:42\nBrod za prevoz stoke "Kraljica Hind", težak 3.785 tona i natovaren sa 14.600 ovaca, opasno se nagnuo i delimično potonuo s desne strane u rumunskoj luci Midija, nakon napuštanja pristaništa, saopštila je policija okruga Konstanca.\nJednog morana koji je pao sa broda spasila je obalska straža, koja je zatim bezbedno prebacila njegove kolege do pristaništa, prenosi rumunska agencija Agerpres.\nMornaru koji je spasen iz vode pružena je medicinska nega na obali, ali o sudbini ovaca koje su se nalazile na brodu za sada nema informacija.\n"Kraljica Hind" je plovila pod zastavom Palaua, s posadom sastavljenom od 22 mornara sirijske nacionalnosti.\nNEZGODA U RUMUNIJI Potonuo brod natovaren sa 14.600 ovaca, neizvesna sudbina životinja (VIDEO)\nBrod za prevoz stoke "Kraljica Hind", težak 3.785 tona, na kojem je bilo 14.600 ovaca, opasno se nagnuo i delimično potonuo s desne strane u rumunskoj luci Midija, nakon napuštanja pristaništa, saopštila je policija okruga Konstanca. ...


Turska upozorila Haftara: Svaki napad na naše interese imaće ozbiljne posledice | TRT Srpski\nTurska upozorila Haftara: Svaki napad na naše interese imaće ozbiljne posledice\nTurska je upozorila Khalifu Haftara, vođu nelegitimnih snaga na istoku Libije, da će svaki napad na turske interese u Libiji imati ozbiljne posledice. Portparol Ministarstva spoljnih poslova Turske Hami Aksoy poručio je da će se snage pučiste Haftara, u slučaju napada, smatrati legitimnom metom.\nAksoy je izjavio da je vrlo indikativno što najava da će nelegitimna milicija odana Haftaru napasti turske ciljeve vazdušnim snagama, dolazi neposredno nakon razmeštanja novih ratnih aviona na istoku Libije, a koji su strana podrška.\nNaglasio je da je ova izjava odraz gubitaka Haftarove milicije na terenu u poslednjem razdoblju, ali i istovremeno i najjasniji pokazatelj da je pučista Haftar i njegovi saveznici imaju nameru eskalirati sukob u Libiji.\n"U slučaju napada na turske interese u Libiji upozoravamo da će to imati svoje posledice i da ćemo snage pučiste Haftara smatrati legitimnom metom", poručio je Aksoy.\nTagovi: #MSP Turske , #Hami Aksoy , #upozorenje , #turska , #libija , #Khalifa Haftar


PREPUCAVANJE NA GODIŠNJICU UBISTVA NOVINARA! BRANKA PRPA: Ljiljina rečenica presudila Slavku LJILJANA SMAJLOVIĆ: Branka ...\n20 GODINA OD UBISTVA ĆURUVIJE Branka Prpa: Malo je ljudi koji neće praviti kompromis sa savešću, čak i kada znaju da će ...\nSlavko Ćuruvija će za svako društvo u istoriji biti heroj za jednu profesiju. Malo je ljudi koji neće napraviti kompromis sa svojom savešću i sa svojim uverenjima, čak i ako znaju da će za to biti streljani. Ovako 20 godina od ubistva vlasnika i glavnog urednika "Dnevnog ...\nPodgorica – Istoričarka Branka Prpa izjavila je da je njenom ubijenom suprugu, novinaru Slavku Ćuruviji „presudila” rečenica da protiv tadašnjeg lidera Srbije Slobodana Miloševića treba da bude podignuta haška optužnica i aludirala da je novinarka i urednica Ljiljana Smajlović ...\nIstoričarka Branka Prpa, koje je u vreme ubistva Slavka Ćuruvije 11. aprila 1999. godine živela sa njim i prilikom tog zločina i sama bila napadnuta, smatra da je vlasniku Dnevnog telegrafa i Evropljanina "presudila" rečenica izgovorena u Vašingtonu američkim zvaničnicima da ...\nJEZIVA KOINCIDENCIJA: Mirjana Marković preminula je tačno 20 godina kasnije, i to ISTOGA DANA I ISTOG MINUTA kada su ...\nNaime, slučajnost ili ne, ali supruga nekadašnjeg predsednika Slobodana Miloševića i predsednica Jugoslovenske levice preminula je na dan kada je pre 20 godina u grob polagano telo Slavka Ćuruvije kog su ubili 11. aprila nankućnom pragu! Tog 14 aprila 1999.\nLJILJANA SMAJLOVIĆ ODGOVORILA NA OPTUŽBE BRANKE PRPE: Zaprepaštena sam i zgrožena time kako ona falsifikuje Slavka ...\nNovinarka Ljiljana Smajlović reagovala je na tvrdnje istoričarke Branke Prpe da je njenom ubijenom suprugu novinaru Slavku Ćuruviji "presudila" rečenica da protiv tadašnjeg lidera Srbije Slobodana Miloševića treba da bude podignuta haška optužnica, a koju je, prema Prpinim ...\nSlučajnost sudbine? Na godišnjicu Ćuruvijinog ubistva, umrla Mira Marković\nNeverovatna simbolika poklopila se sa danom i satom smrti Mirjane Marković. Naime, slučajnost ili ne, ali supruga nekadašnjeg predsednika Slobodana Miloševića i predsednica Jugoslovenske levice preminula je na dan kada je pre 20 godina u grob polagano telo Slavka Ćuruvije kog su ...


Britanac Nil Kembel je na aerodromskoj pisti Elvington u sjevernom Jorkširu u Velikoj Britaniji postavio novi svjetski rekord u brzini vožnje bicikla, postigavši maksimalnu brzinu od 280,557 kilometara na čas.\nKembela je povukao automobil "Porše Kajen" prije nego što je sopstvenom snagom na dionici piste dugoj 200 metara dostigao rekordnu brzinu.\nPoslije rušenja rekorda on je najavio da planira da na biciklu dostigne brzinu i preko 350 kilometara na sat. Inače, rekordnu brzinu koju je postigla jedna žena na biciklu iznosi 296 kilometara na sat.\nOvaj rekord drži Amerikanka Deniz Miler-Korenek koja je 15 puta bila najbolja biciklistkinja u SAD.


Poslovi iz oblasti dizajna - Poslovi Akademija Oxford\nPoslovi iz oblasti dizajna\nU današnje vreme, kada je sve veća potreba za različitim tipovima dizajna, sasvim logično je došlo i do povečane potražnje stručnjaka iz ove oblasti, te se tako i broj oglasa u okviru kategorije dizajn na sajtu poslovi Akademije Oxford iz dana u dan povećava.\nInače, ova oblast pokriva široko polje poslova, odnosno i dizajn na računaru, ali i klasičan tip dizajna, koji se mahom odnosi na poslove poput modnog dizajnera i dizanera enterijera. U ovu kategoriju spadaju i radne pozicije poput grafičkog dizajnera, ali i ndustrijskog, odnosno dizajnera proizvoda. Mnoga od pomenutih zanimanja iziskuju poznavanje rada na računaru, ali i posebnih programa, koji su namenjeni upravo dizajniranju. Naravno, uvek se može dogoditi i da poslodavac od potencijalnih radnika zahteva poznavanje klasičnog dizajna, koji podrazumeva crtanje slobodnom rukom, ali u eri tehnologije to je, mora se priznati prava retkost, jer se većina poslova dizajniranja vrši upravo na računarima.\nNajčešći zahtev koji potencijalni kandidati zainteresovani za poslove u okviru kategorije dizajn na sajtu poslovi Akademije Oxford treba da ispune jeste poznavanje programa iz Adobe paketa, kao što su Adobe Photoshop, odnosno InDesign i Illustrator. Takođe se od kandidata vrlo često zahteva i poznavanje rada u programu CorelDraw, ali i u mnogim drugim specijalizovanim računarskim programima za dizajniranje različitih vrsta proizvoda ili enterijera.\nU zavisnosti od zahteva radne pozicije za koju kandidati konkurišu, može da se zahteva i da budu upoznati sa tehnikom pripreme za štampu, ali i uopšteno da budu upoznati sa različitim tehnikama štampanja. Ipak, ono što je presudno za odabir kandidata koji su zainteresovani za poslove koje nudi kategorija dizajn na sajtu poslovi Akademije Oxford jeste iskustvo. Iako možda ne zvuči pravično, činjenica je da je isksutvo u obavljanju dizajnerskog posla vrlo važno, a oni kandidati koji ne poseduju iskustvo uvek mogu da najpre volontiraju u nekoj kompaniji kako bi stekli neophodna znanja koja im omogućuju i da konkurišu za željenu radnu poziciju. Takođe, imaju mogućnost i da samostalno stiču iskustvo, te da čak i te radove prilože prilikom konkrurisanja za određeni posao u ovoj oblasti.\nPodrazumeva se da kandidati koji su zainteresovani za poslove u ovoj kategoriji, neizostavno moraju da imaju i određenu dozu kreativnosti, kako bi mogli da ispune očekivanja svojih poslodavaca, odnosno klijenata, bez obzira da li se radi o dizajnu nakita, odeće, obuće ili, pak industrijskom dizajnu, odnosno dizajnu enterijera.\nObično poslodavci u oglasima iz ove kategorije od kandidata zahtevaju i da prilože primere svojih radova, što će im biti od velike pomoći prilikom procene, odnosno odabira pristiglih radova. Zato i jeste vrlo bitno da kandidati vrlo pažljivo pročitaju sve što se od njih zahteva, kako bi njihova ponuda za određenu radnu poziciju bila kompletna, a samim tim i uzeta u obzir.\nDa biste na vreme i adekvatno odgovorili na ponudu za posao koji želite, neophodno je da redovno posećujete naš sajt, te da pratite aktuelne oglase u pomenutoj kategoriji. Naravno, imate mogućnost i da se uz nekoliko klikova mišem, prijavite na mejling listu sajta poslovi Akademije Oxford, te da štiklirate upravo kategoriju dizajn, ukoliko ste zainteresovani za poslove iz ove kategorije. Na taj način ćete poštedeti sebe truda, jer će vam aktuelna ponuda poslova u pomenutoj kategoriji stizati redovno na mejl, a vaše je samo da sa pažnjom pročitate sve zahteve koje treba da ispunite ukoliko želite da konkurišete za određenu radnu poziciju i da u potpunosti odgovorite na njih.


Kakav je odnos vlasti u BiH prema kulturnoj baštini i antifašističkoj tradiciji, najbolje svedoči gaf, koji se dogodio juče, na Međuarodni dan spomenika.\nNa pitanje novinara agencije Srna, da li će Vlada Federacije BiH pomoći sanaciju Titove pećine, iz federalnog Ministarstva kulture i sporta preporučeno im je da “apliciraju za projekat sanacije ove pećine”, piše Srpskainfo.\nNačelnica opštine Drvar Dušica Runić kaže da je ne čudi ovakav odgovor i da je to najbolji dokaz koliko su kantonalne i federalne vlasti zainteresovane za ulaganje u Drvar.\nOna je napomenula da je Titova pećina dokaz jednog vremena i simbol Drvara, deo istorije koja je ukorenjena u svesti svih Drvarčana, a tako će, kaže, i ostati.\nTitova pećina je jedan od najprepoznatljivijih spomenika iz Drugog svetskog rata na području bivše Jugoslavije, ali i jedan je od glavnih izvora prihoda u Drvaru, povratničkoj opštini sa većinskim srpskim stanovništvom.\nSpomenik je odavno u lošem stanju, ali nakon nedavnih jakih kiša, zbog kojih je u Drvaru proglašeno stanje elementarne nepogode, odron je uništio drvenu baraku, gde je za vreme čuvenog Desanta na Drvar bio partizanski Vrhovni štab sa Josipom Brozom Titom. Radi bezbednosti, pećina je zatvorena.\nTitovu pećinu, nakon poslednjeg rata u BiH, godišnje poseti od 5.000 do 10.000 turista. Za manje od mesec dana na ovom mestu bi trebalo da bude obeležen jubilej: 75. godišnjica neuspelog nemačkog desanta na Drvar.\nPitanje je međutim kako će i gde ovaj značajan datum biti obeležen.


Kurs primenjene fizike i elektronike\nU našim krajevima osnovne i srednje škole kao i fakulteti ne implementiraju savremene tehnologije i metode u procesu nastave i rada, zato Edukativno istraživački centar nudi Kurs primenjene fizike i elektronike.\nRazlog uvođenja ovog kursa je i što neki učenici već u osnovnoj školi pokazuju velika interesovanja za fiziku ali škola nema nastavna sredstva. Laboratorijske vežbe iz fizike su fundamentalni predmet u kome se učenici(studenti) kroz eksperimentalni rad upoznaju sa osnovnim fizičkim zakonima i pojavama, sa statističkom obradom rezultata merenja i pojmom merne nesigurnosti i kao takve su veoma značajne za razumevanje teorijskog dela. Rad na opremi vrhunskog kvaliteta, Edukativno istraživački centar nudi svakom polazniku, te je bitno da oni imaju na umu da je primarno reč o takozvanoj interaktivnoj nastavi, a koja je više usmerena na praksu, nego na teorijski deo. Kroz praktičan i konstruktivan rad fizike, tako i elektronike u okviru ovog kursa biće obrađene interesantne oblasti iz primenjene fizike i elektronike. Učesnicima kursa se pruža mogućnost da svoje radove predstave na festivalima nauke i naučnim skupovima ispred Prirodno-matematičkog fakulteta. Po završetku kursa učesnici će dobiti diplome, a najbolji radovi će biti nagrađeni. Polaznici koji žele da pohađaju ovaj kurs, moraju da budu svesni činjenice da je obuka i kurs primenjene fizike i elektronike namenjena deci različitog uzrasta, te se zato nastavni program i sprovodi u skladu sa time. Upravo zato je važno da se nastavni plan u velikoj meri prilagođava uzrastu polaznika, kao i znanju iz konkretnih oblasti, a koje je svako od njih do tog trenutka možda bio u mogućnosti da stekne.\nObuka i kurs primenjene fizike i elektronike namenjen je deci koja pohađaju osnovnu(od 6. razreda) i srednju školu i studentima.\nKurs i obuka primenjene fizike i elektronike traje ukupno tri meseca, to podrazumeva i ukupno 32 časa nastavnog fonda. O tačnoj dinamici po kojoj će se grupna obuka organizovati, će naknadno biti obavešteni roditelji, to jest staratelji svakog prijavljenog deteta, budući da je prvo potrebno da se prijavi dovoljan broj njih da bi jedna grupa bila napravljena (četvoro polaznika).\nU zavisnosti od celokupnog znanja polaznika, Edukativni centar nudi OSNOVNI, SREDNJI i NAPREDNI NIVO kursa primenjene fizike i elektronike. Klikom na željeni nivo, dobićete više informacija o istom.


Petodnevni FESTIVAL NAUKE u Niškoj Banji\nPočetak/Društvo/Petodnevni FESTIVAL NAUKE u Niškoj Banji\nOd 28. jula do 1. avgusta u parku u Niškoj Banji biće organizovan prvi „Festival nauke“.Tokom pet večeri učenici će na zanimljiv i kreativan način prezentovati znanje stečeno tokom školovanja, sa ciljem da objasne i promovišu nauku na način podjednako blizak i jasan svima, bez obzira na godine i obrazovanje.\nTako će udruženo znanje iz geografije i hemije đaci pokazati konstruisanjem maketevulkana i erupcije, a engleski deljenjem pozitivnih poruka i prezentacijom ekstremnih sportova, za koje je čitava teritorija opština veoma pogodna.\nPosetioce očekuje i nastup hora škole „Ivan Goran Kovačić“, koji je tradicionalno među najboljim u Srbiji, predstava, različite izložbe. Poznavanje origami veštine đaci će prikazati pravljenjem ramova u koje će stavljati male ikone i poklanjati ih prolaznicima.\nFestival su organizovali nastavnici i učenici osnovnih škola sa teritorije Gradske\nopštine Niška Banja: „Ivan Goran Kovačić“ iz Niške Banje, „Đura Jakšić“ iz Jelašnice i „Dušan Tasković Srećko“ iz Sićeva, uz podršku Opštine.\nTačnu satnicu manifestacije možete pogledati ovde – ФЕСТИВАЛ НАУКЕ – програм\nNiška Banja Prvi Festival nauke


17. godišnjica granatiranja voza na Sarajevskom mostu u Grdeličkoj klisuri – Info Centar Juga\n17. godišnjica granatiranja voza na Sarajevskom mostu u Grdeličkoj klisuri\nU Grdeličkoj klisuri, pored Železničkog mosta preko Južne Morave, komemorativnim skupom i polaganjem venaca je obeleženo 17 godina od NATO raketiranja međunarodnog putničkog voza. Putnički voz broj 393 gađan je iz aviona 12. aprila 1999. godine, dok je prelazio preko mosta i pretpostavlja se da je u napadu poginulo najmanje 15 civila, ali se pretpostavlja da je bilo još žrtava.\nDok je voz stajao ispred mosta vence su položili rodbina poginulih, u ime grada Leskovca gradonačelnik dr Goran Cvetanović, zatim predstavnici JP Železnica Srbije, predstavnici Vojske Srbije, Jablaničkog okruga, predstavnici političkih partija i drugi.\nObraćajući se na skupu gradonačelnik Cvetanović je istakao da Srbija ne zaboravlja, Grdelica ne zaboravlja, ali sarađujemo sa svima jer ne želimo više sukoba ni sa kim. Pamtimo prošlost, koja je nauk za budućnost. Sledimo politiku vojne neutralnosti, u želji da očuvamo stabilnost u zemlji i regionu. Da se 12. april 99.-te nikada i nikome više ne ponovi, naglasio je Cvetanović.\nNakon završetka komemorativnog skupa putnički voz je uz jednominutni zvuk sirene prešao preko Sarajevskog mosta na Južnoj Moravi kod Grdelice.\nNovo vozilo za JKP "Vodovod" Leskovac\nSastanak omladine SPS-a u Lebanu\nU nedelju besplatni lekarski pregledi u lebanskom Domu zdravlja i ambulanti u Bošnjacu\nDanas se obeležava Dan državnosti\nŠkola fudbala Jedinstvo iz Bošnjaca treća na Nacional kupu u Nišu


Derbi Melburna, nešto više od decenije rivalstva i šestica koja još peče\nIzvor: MozzartSport.com, 17.Apr.2021, 10:18\nAustralija: Siti je domaćin Viktoriju u 34. gradskom okršaju\nKada se leta 2009. godine rodio Melburn Hart, naposletku Siti, petogodišnji Melburn Viktori je dobio gradskog rivala. Znamo, fudbalska tradicija nije nešto čime drugi najveći grad petog kontinenta može da se podiči, ali od nečega se mora krenuti. Ako ništa, u derbiju Melburna su uvek prisutni golovi. Dosta golova. I to je nešto...\nOd prvog dvoboja održanog krajem oktobra 2010. do danas su se Građani i Viktori sastali ukupno 33 puta, na kojima je Siti ostvario 12, a Momci u plavom 13 pobeda, dok je osam susreta okončano nerešeno. A, pogoci koje smo pominjali... Pa, u 24 navrata je viđeno tri ili više njih po meču, a u poslednjem odmeravanju...


Uspešno završene IV Međunarodne igre osoba sa invaliditetom “BEOGRAD OPEN 2017” : SPORTSKA INKLUZIJA\nBeograd je proteklog vikenda (22-24.09.) četvrtu godinu zaredom bio domaćin Međunarodnih sportskih igara „Beograd open 2017”.\nNa nekoliko sportskih borilišta širom Beograda nadmetalo se oko 700 sportista oba pola i svih vidova invaliditeta, iz 10 zemalja, u 10 sportskih disciplina. Sportovi u kojima su se takmičili sportisti bili su: fudbal, sedeća odbojka, golbal, šah, atletika, plivanje, košarka u kolicima, stoni tenis, parabiciklizam i tekvondo.\nPrvog dana “Beograd Open-a 2017” igre su startovale fudbalskim turnirom na kome je učestvovalo šest ekipa koje su činile osobe oštećenog sluha iz Srbije, Crne Gore i Makedonije. Turnir se odigrao na terenima “Corn product-a” u Šumicama. Titulu najuspešnije ekipe odnela je ekipa iz Niša, koja je u finalnom meču pobedila ekipu iz Kragujevca, dok su treće mesto osvojili gosti iz Makedonije. Istog dana šahisti su odigrali prva 3 kola turnira u sali opštine Vračar.\nDrugog dana, u subotu, 23. septembra, održana su takmičenja u parabiciklizmu, atletici, golbalu, šahu i plivanju. Takmičenje u parabiciklizmu, na kome su pored domaćih učestvovali i parabiciklisti iz Hrvatske, održano je na stazi Donjeg Kalemegdana. Pored Marija Alilovića, bivšeg paraolimpijskog prvaka iz Hrvatske, na ovom takmičenju su se istakli i domaći takmičari: Jovan Divnić, Đukelić Stefan, kao i iskusni Miloš Glavonjić i mlada nada Mihajlo Radovanović.\nAtletsko takmičenje je održano u atletskoj dvorani uz prisustvo brojnih takmičara iz Izraela, Bosne i Hercegovine, Makedonije, Crne Gore i Srbije. Promoteri ove manifestacije bili su naši zlatni paraolimpijci Željko Dimitrijević i Draženko Mitrović.\nNa golbal turniru održanom u novoizgrađenoj fiskulturnoj sali Škole za učenike oštećenog vida “Veljko Ramadanović“ u Zemunu trofej za najuspešniju ekipu osvojila je ekipa iz Sarajeva, dok je drugo mesto osvojila ekipa “Mladost“ iz Beograda, a treće ekipa “Nais“ iz Niša.\nTakmičenje u plivanju održano je na bazenu “Milan Gale Muškatirović“. Pored domaćih takmičara na ovom takmičenju učestvovali su i plivači iz Italije, Grčke, Crne Gore, Bosne i Hercegovine, Izraela i Češke. Pored izuzetnih plivača iz Italije posebno su se istakli i naši paraolimpijci Ana Jovović i Nemanja Tadić. Istog dana završen je i šahovski turnik na kome je trijumfovao iskusni šahovski majstor Milorad Vulin ispred Dragana Moldovanovića i Zdenka Polherta.\nTrećeg dana “Beograd Open-a 2017” takmičari su se nadmetali u sledećim sportovima: stoni tenis, sedeća odbojka, košarka u kolicima i tekvondo. U najmasovnijem turniru, u stonom tenisu, održanom u Sportskom centru “Master“ u Zemunu, učestvovalo je oko 120 takmičara, pored domaćih i takmičari iz Italije, Grčke, Crne Gore, Bosne i Hercegovine, Izraela i Češke. U veoma uzbudljivim mečevima posebno su se istakli pored domaćih i reprezentativci Češke i Italije, među kojima i prvak specijalne olimpijade Mateo Điomo.\nNa turniru u sedećoj odbojci održanom u Sportskom centru “Master“ u Zemunu trijumf je odnela ekipa “Jedinstvo“ iz Brčka koja je u finalnoj utakmici pobedila domaću ekipu KSO “Smeč“. Treće mesto osvojili su Kragujevčani pobedivši u borbi za treće mesto crnogorsku ekipu. Turnir košarke u kolicima održan je u dvorani Republičkog zavoda za sport u Košutnjaku. Najuspešnija ekipa na turniru bila je domaća ekipa KKK “Sigidunum“ ispred ekipe iz Bjeljine i trećeplasirane ekipe “Dunav“ iz Apatina. Četvrto mesto na ovom turniru osvojila je crnogorska ekipa iz Podgorice.\nCelokupnu manifestaciju su svojim nastupom zatvorili paratekvondisti, koji su takođe nastupali u Sportskom centru “Master“ u Zemunu. Na ovom turniru su se posebno istakli domaći reprezentativci: Danijela Jovanović , Dušan Marisavljević i Nemanja Miljković.\nOrganizator manifestacije je i ove godine bio Sportski Savez osoba sa invaliditetom Beograda.


Naslovna » BG špijun » 16. Pančevački jazz festival: Kristal Voren i bend\nAh Neša 23. oktobar 2013. BG špijun Komentari su isključeni na 16. Pančevački jazz festival: Kristal Voren i bend\nReč je o originalnom ženskom vokalu koji džez kritičari porede sa Ninom Simon i Trejsi Čapman. Njen muzički opus varira od balada, preko sket džeza, do gospela i kantri muzike.\nPosle Lin Arijel i Stejsi Kent u Kulturnom centru Pančeva gostovaće mlada američka džezerka, originalnog muzičkog izraza.\nRođena u Kanzas Sitiju, Kristal Voren je počela da peva kada joj je bilo četiri godine, ali su se strast i želja da se ozbiljno bavi muzikom javili deceniju kasnije, kada je prvi put čula The Beatles. Stalna istraživanja muzike dovela su Kristal na andergraund scenu rodnog grada, a njena interesovanja proširivala su poznanstva sa avangardnim umetnicima. Čini se da se lako probila što je rezultiralo debi albumom „Circles“, 2009. (danubeogradu.rs)\nTagovibg špijun dub festivali jazz kc pančeva koncerti muzika pančevo vesti\nPrethodni Premijera filma Padaće ćufte 2\nSledeći Mačeta ubija u domaćim bioskopima od 24. oktobra


Novinarska i medijska udruženja: Nećemo dati legitimitet medijskoj strategiji ako se ne obustave pritisci na nezavisne medije | Autonomija\nNovinarska i medijska udruženja izneli su danas zahteve Koordinacionom telu Vlade Srbije za saradnju sa medijima za rešavanje gorućih problema na medijskoj sceni poručivši da u protivnom neće dati legitimitet novoj medijskoj strategiji.\nU zahtevima se od predstavnika vlasti, između ostalog, traži da hitno prestanu sa diskriminacijom novinara i ugrožavanjem njihove bezbednosti proglašavajući ih za izdajnike, da se obustave aktivnosti poreskih i drugih inspekcija i sudske kampanje usmerene na gušenje nezavisnih medija, da se rasvetle svi napadi na novinare, ali i da se obustavi politička i finansijska podrška medijima koji svakodnevno krše zakonske propise i profesionlane standarde, šire nacionalnu i drugu mržnju i stvaraju atmosferu straha i nasilja u društvu.\nUdruženja ukazuju da se uprkos izričitom stavu premijerke Ane Brnabić da apsolutno postoji politička volja da se poboljša situacija na medijskoj sceni, to od početka dijaloga sa Vladom Srbije i saradnje na izradi nove medijske strategije u praksi još nije dogodilo.\n„Stanje je svakodnevno sve komplikovanije i proizvodi loše efekte po novinare i medije, medijske slobode i pravo građana da budu profesionalno i objektivno informisani. Zato je neophodno da vlast u Srbiji brzim i efikasnim rešavanjem zahteva predstavnika Tima za dijalog i na delu pokaže političku volju da se medijska scena dovede u red i unapredi“, ocenjuju udruženja.\nPodsećaju da su u obnovljeni proces izrade medijske strategije i dijalog sa Vladom ušli u nadi da će odista moći da doprinesu unapređenju medijske scene, „a ne da bi bili deo procesa koji bi služio samo tome da Srbija dobije bolje ocene međunarodnih organizacija, dok se na medijskoj sceni ništa ne bi promenilo ili stvari bile još gore“.\n„Nismo krili da su ta dva procesa međuzavisna i da nećemo davati legitimitet strateškom dokumentu bez paralelnog rešavanja tekućih problema, pogotovo što je i sam proces izrade strategije prepun problema i kontroverzi. Izražavamo punu spremnost da u ove procese uložimo sve svoje stručne kapacitete, ukoliko je Vlada zaista spremna da promeni odnos prema medijskim slobodama i želi da pronađe najbolje način kako to da formalizuje“, poručuju udruženja.\nOd Koordinacionog tela očekuju snažan angažman i proaktivan pristup, ne samo prema zahtevima Tima za dijalog, već i da, kako se navodi, samokonstatuje probleme i nudi rešenja, kao i da na septembarskom sastanku obavesti Tim za dijalog o tome šta je preduzelo na ispunjavanju iznetih zahteva.\nZahteve, koje su Nezavisno udruženje novinara Srbije (NUNS), Nezavisno društvo novinara Vojvodine (NDNV), Asocijacija medija, Asocijacija nezavisnih elektronskih medija (ANEM) i Asocijacija Lokal pres i Asocijacija onlajn medija (AOM) izneli danas na sastanku Tima za dijlaog i Kordinacionog tela Vlade, prenosimo u celini:\n2. Poreske i druge inspekcije odmah da prestanu da ugrožavaju rad nezavisnih medija, posebno portala Južne vesti idrugih medija koji prolaze kroz slične administrativne probleme zbog svoje uređivačke politike. Poreska uprava, ali i druge inspekcijske službe da obustave aktivnosti koje imaju za cilj gušenje medijskih sloboda. Da se izvrši nezavisna revizija poreskog postupka koji se vodi protiv Južnih vesti i utvrdi odgovornost direktora Poreske uprave u Nišu i postupajućih inspektora u slučaju kršenja zakona;\n3. Da se hitno obustave sudske kampanje protiv medija sa nezavisnom uređivačkom politikom, kao što je to nedavno bio slučaj sa kontroverznom presudom Višeg suda u Beogradu izrečenoj portalu Peščanik, po tužbi ministra Nebojše Stefanovića za povredu časti i ugleda, koja može da ugrozi opstanak ovog medija. Iako je u pitanju prvostepena presuda, važno je da predstavnici vlasti imaju u vidu da praksa Evropskog suda za ljudska prava kazuje da osobe koje obavljaju javne funkcije treba da trpe viši nivo javne kritike, kao i da je sloboda izražavanja mnogo šira u odnosu na nosioce političkih funkcija. Takođe, i Zakon o javnom informisanju i medijima jasno navodi da je “izabran, postavljen, odnosno imenovan nosilac javne i političke funkcije dužan da trpi iznošenje kritičkih mišljenja, koja se odnose na rezultate njegovog rada, odnosno politiku koju sprovodi, a u vezi je sa obavljanjem njegove funkcije bez obzira na to da li se oseća lično povređenim iznošenjem tih mišljenja”.Da Ministarstvo pravde, u saradnji sa međunarodnim organizacijama, organizuje seminare za sudije koji sude medijske sporove, radi usklađivanja sa relevantnom praksom Evropskog suda za ljudska prava u ovoj oblasti;\n5. Da vlast hitno obustavi podršku, političku, moralnu i finansijsku, medijima koji kontinuirano krše Zakon o javnom informisanju i medijima, Zakon o elektronskim medija, Kodeks novinara Srbije,koji neprestano šire nacionalnu i drugu mržnju, izazivaju paniku i stvaraju atmosferu straha i nasilja u društvu. Očekujemo od državnih organa da oštro i javno osude ovakvu medijsku praksu, kao i da upotrebe ovlašćenja iz Zakona o javnom informisanju i medijima i Zakona o elektronskim medijima protiv nje;\n8. Vlast na svim nivoima hitno da prestane sa diskriminacijom medija u pristupu javnim sredstvima i zaustavi katastrofalnu praksu konkursnog sufinansiranja medijskih sadržaja.U skladu sa Zakonom o javnom informisanju i medijima, konkursna sredstva trebalo bi da se dodeljuju uz uvažavajunje mišljenja stručnih komisija, sastavljenih od predstavnika relevatnih novinarskih i medijskih udruženja, stručnih i nekompromitovanih osoba. Ovaj proces mora da bude potpuno transparentan i otvoren, da za primarni cilj ima javni interes i i kvalitet ponuđenih medijskih projekata, a ne politička podobnost. Koordinaciono telo i nadležni državni organtrebalo bi, u saradnji sa novinarskim i medijskim udruženjima, da upute dopis lokalnim samoupravama i podsete ih na njihove zakonske obaveze i smisao konkursnog sufinansiranja javnog interesa u sferi javnog informisanja. Neophodno je i jasno utvrditi koji je državni organ nadležan za zakonitost sprovođenja konkursnog sufinansiranja na lokalnom nivou, s obzirom na dosadašnju praksu međusobnog prebacivanja odgovornosti. Ostala davanja trebalo bi da prate potpuna transparentnost procesa, jasni kriterijumi i merljivi efekti, u potpunosti u skladu sa zakonom;\n10. Koordinaciono telo hitno da pokrene postupak izmene podzakonskih akata, prema preporukama novinarskih i medijskih udruženjima,koje će– u sadašnjim zakonskim okvirima – unaprediti sistem konkursnog sufinansiranja,funkcionisanje registra medija i transparentnost trošenja javnih sredstava u medijskoj sferi. Prema preporukama koje vam dostavljamo u prilogu, potrebno je izvršiti, u skladu sa zakonima, izmenu pravilnika o konkursnom sufinansiranju, doneti uputstvo(nadležno ministarstvo) za bliže definisanje kategorije novčanih davanja koja javni sektor dodeljuje medijima, doneti uputstvo (nadležno ministarstvo) o tome koji podaci moraju da budu javno dostupni u registru medija, kao imišljenje kojim će lokalne samouprave podsetiti na obavezu dostavljanja podataka registru;


BalkanMagazin :: Prednosti "Power-to-gas" tehnologije\nPrednosti "Power-to-gas" tehnologije\nutorak, 06. februar 2018 16:43\nEU će ove godine raditi na novim pravilima za tržište gasa, kojom se žele istražiti mogućnosti sinergije između gasnih i elektroenergetskih mreža, kao i primene biometana.\nPrelazak na potpuno elektrificiranu ekonomiju - bez prirodnog gasa je "bazično pogrešan", izjavio je Klaus-Dieter Borhard, prvi čovek Evropske komisije za unutrašnje energetsko tržište na konferenciji na temu gasa prošle nedelje u Beču.\nEurelectric je u decembru prošle godine pozvao evvopske tvorce politika da promovišu prelazak na proizvodnju električne energije isključivo iz obnovljivih izvora kao i njenu primenu u saobraćaju, grejanju i industrijskim sektorima, kao deo pokušaja dekarbonizacije ekonomije do 2050. godine. U tom colju Eurelectric promoviše digitalizaciju u elektroprivredama, primenu naprednih brojila i podsticanje potrošnje na zahtev (demand response).\nAli, Borhard smatra da oslanjanjem isključivo na digitalizaciju elektroprivrede stvaraju sistem vrlo ranjiv na sajber (cyber) napade, tako da zbog toga treba koristiti gasn infrastrukturu, koja se izgradila i još se gradi.\nBorhard se, zapravo, složio sa Aleksandrom Medvedevim, zamenikom predsednika Upravnog odbora Gasproma da "gas ne sme biti prelazno gorivo prema obnovljivim izvorima energije" i da "gas treba da ima svoju ulogu".\nRusija je tokom 2017. godine potrošačima u Evropi i Turskoj prodala rekordnih 197 milijardi m3 gasa, a Medvedev smatra da će prodaja ostati na tom nivou i ubuduće.\nBorhard je najavio da će Komisija ove godine raditi na predlozima za novu regulaciju tržišta gasa, kojom se žele istražiti mogućnosti sinergije između gasnih i elektroenergetskih mreža, kao i primene biometana.\n"Možemo koristiti gasnu mrežu kao jednu od opcija za skladištenje, što nam nedostaje u elektroenergetici", kazao je Borhard, navodeći primer pretvaranja viška energije iz vetra u metan ili vodonik. Takozvana "power-to-gas" tehnologija je još na niskom nivou a Borhard smatra da je treba pokušati primeniti na industrijskom nivou.\nEK će predloge nove gasne regulative predstaviti 2020. godine, objavio je Platts a prenosi Energetika-net.


VLASNICA "TAFEA": VRATIĆEMO SJAJ SLAVNOM BRENDU | Agroservis\n> VLASNICA "TAFEA": VRATIĆEMO SJAJ SLAVNOM BRENDU\nMalika Srinivisan, predsednica kompanije "Tafe"i jedna od najbogatijih i najuticajnijih poslovnih žena Indije, poznati filantrop, posetila je Novosadski sajam, na kojem se, posle nekoliko godina pauze, predstavio IMT, srpski proizvođač traktora, kojeg je nedavno kupio "Tafe".\nMalika Srinivisan je, posle obilaska štanda IMT, na kojem su je saradnici detaljno upoznali sa prototipovima traktora koje su izložili, ekskluzivno, za "Novosti", rekla je kako je izuzetno zadovoljna kupovinom ove srpske fabrike.\n- Sa kompanijom IMT nas veže saradnja duga gotovo šest decenija, delimo iste motore, iste delove traktora, a i zajednički smo poslovali - navela je Malika Srinivisan. - Zahvaljujući toj saradnji, još kao mlada devojka prvi put sam, sa ocem, posetila tadašnju Jugoslaviju, a i sada sam, evo, ponovo u prilici da je posetim, jer smo iskoristili priliku da, kroz kupovinu, spasemo ovo slavno ime u industriji traktora.\nMalika Srinivisan je, takođe, zadovoljna jer vidi da se poslovna atmosfera u Srbiji značajno menja nabolje.\n- Oseća se da se stvari menjaju, i da napreduju - rekla je Srinivisan - Drago mi je da je tako, i verujem da će IMT postati ono što je nekada bio.\nSrinivisan je, inače, prilikom posete, iznenadila saradnike, jer je, bez većeg oklevanja, sela za volan najmanjeg i najpopularnijeg traktora fabrike IMT, modela 539, popularnog "fergusona".\nSRINIVASAN I BRNABIĆ O PLANOVIMA KOMPANIJE\nPredsednica Vlade Republike Srbije Ana Brnabić razgovarala je sa glavnom izvršnom direktorkom indijske kompanije za proizvodnju traktora i mašina za poljoprivredu „Tafe“ Malikom Srinivasan o planovima ove kompanije u narednom periodu.\nDirektorka kompanije „Tafe“ upoznala je premijerku sa planovima i pripremama za proizvodnju unapređenih modela traktora sa Euro 3 motorom, ističući da je prvi takav model već predstavljen na prošlonedeljnom Poljoprivrednom sajmu u Novom Sadu.\nSrinivasan je naglasila da će kompanija prvenstveno biti fokusirana na proizvodnju mehanizacije namenjenu malim gazdinstvima, koja čine većinu naše proizvodnje. Ona je istakla da je zainteresovana za saradnju sa Vladom Srbije kako bi se ovakvim gazdinstvima olakšala kupovina mehanizacije.\nSrinivasan je istakla da kompanija planira i višemilionske investicije u proizvodne pogone u Srbiji. Prema njenim rečima, cilj kompanije je da se u narednih 5 godina proizvodi 5.000 traktora godišnje u Srbiji, dok bi se po ispunjavanju svih neophodnih uslova izašlo i na tržište Ruske Federacije.\nDirektorka kompanije „Tafe“ Malika Srinivasan, koja je na Forbsovoj listi 2017. godine zauzela 63. mesto među 100 najbogatijih ljudi u Indiji, do sada je više puta posetila Srbiju.


MMS: 7th WeB & Serbian Moodle Moot 2017\nJavni poziv za nastavnike osnovnih škola koji predaju nastavni predmet Informatika i računarstvo\nnapisao/la Živana Komlenov Mudrinski - Thursday, 24. August 2017., 11:50\nPozivamo Vas da učestvujete na Sedmom regionalnom (zapadnobalkanskom) i istovremeno sedmom srpskom Moodle Mootu, koji će biti održan 28. oktobra 2017. godine na Farmaceutskom fakultetu Univerziteta u Beogradu.\nOsim predavanja po pozivu planiran je i niz izlaganja koja će predložiti domaći i ostali zainteresovani učesnici, pre svega u sekciji "Primer dobre prakse" u kojoj će se i dalje razmenjivati iskustva u radu sa različitim verzijama sistema, interesantnim dodacima i dr. Cilj skupa je kao i ranijih godina deljenje iskustava u korišćenju sistema Moodle, kao i druženje i povezivanje korisnika iz Srbije i regiona u regionalnu Moodle mrežu.\nUčešće na skupu je BESPLATNO za članove Moodle Mreže Srbije i HR Open-a. Za ostale učenike kotizacija iznosi 3000 dinara (25 evra).\nRegistracija je za potencijalne predavače otvorena do 20. septembra, a za ostale učesnike do 15. oktobra (odnosno do popune kapaciteta raspoloživih sala).


Otvorena izložba "Evropa za nas" – Fokus.ba\nOtvorena izložba “Evropa za nas”\nJučer je prostorijama EU info centra u BiH otvorena izložba fotografija i predstavljeno nagradno takmičenje za mlade novinare zajedničkog naziva “Evropa za nas“.\n“Ideja za takmičenja je nastala da bismo vidjeli kako pomoć Evropske unije percipiraju mladi novinari. Radujemo se njihovim pričama i nadamo se da će na konkretan način pokazati kako je to pomoć Evropske unije imala uticaj na živote bh. građana”, rekao je Daviddi.\n“Na taj način želimo poboljšati sposobnost mladih novinara da u pisanom obliku primjene kritičko razmišljanje i objektivnost, te podstaknuti ih da stvaraju kreativne članke o prednostima pomoći Evropske unije u njihovim zajednicama“, istakao Atlić.\n#eu info centar#izložba\nVaroufakis osniva Alijansu za Evropu: Vrata otvorena i za Merkel


Nevrijeme u Zvorniku: Voda se izlila na oranice\nNaselja Branjevo, Lokanj, Šepak i Roćević danas je pogodilo nevrijeme praćeno obilnim padavinama, ponegdje i sitnim gradom, zbog čega su zaplavljene oranice, potvrđeno je u Službi civilne zaštite Zvornika.\nPredstavnik Službe civilne zaštite, Dejan Galić, rekao je da su nagle padavine nošene vjetrom poplavile dijelove oranica i dvorišta u Roćeviću i Šepku, kao i u drugim mjestima sjevernog dijela područja Zvornika.\nOn je istakao da je vjetar “povaljao” pšenicu i druge žitarice zasijane na ovom području.\nPrema njegovim riječima, glavni uzrok izlivanja vode je neuređena kanalska mreža u nekim mjesnim zajednicama jer se brzo zapuše propusti i voda se nekontrolisano izliva.\nGalić je dodao da je nevrijeme oštetilo i nekategorisane puteve, što je dovelo do problema u odvijanju saobraćaja.\nOn je rekao da pripadnici Civilne zaštite prate stanje na terenu i na raspolaganju su stanovništvu, ako im bude potrebna neka vrsta pomoći.\nNEWER POSTVojinu Ćetkoviću nagrada Banjalučkog studentskog pozorišta\nOLDER POSTOglasila se SDA nakon kritika iz američke ambasade: Ništa od navedenog nije istina


Novosti\t12.09.2017 11:22\nPucnji su se čuli jedan za drugim, vrlo brzo, pa se spekuliše da je izrešetan rafalnom paljbom, ali se ne isključuje ni mogućnost da je deo čaura pronađen na licu mesta ispaljen iz pištolja ubijenog čoveka koji se branio. Njegovo oružje je, navodno, pronađeno na sedištu automobila.\nPolicija je odmah blokirala taj deo ulice, gde je satima trajao uviđaj i nikom nije bio dozvoljen pristup. Zvaničnih informacija zasada nema, pa se nagađa da je mladić, koji važi za kontroverznog biznismena, stradao u takozvanoj sačekuši, ali zasada niko ne može da kaže motive ovog zločina.\nPožar na automobilu "reno megan" kod Tehnološkog fakulteta ugasile su dve vatrogasne ekipe. Nezvanično je "Novostima" rečeno da su ubistvo i eksplozija automobila povezani.\nPolicija se do sada nije oglasila zvaničnim saopštenjem, ali nam je nezvanično rečeno da je Aleksandar M. odranije poznat policiji po tučama i važio je za "žestokog momka" u Leskovcu. Još nema zvanične potvrde o povezanosti ova dva slučaja, ali se sumnja da je automobil namerno zapaljen. Vatrogasci su uspeli da brzom intervencijom lokalizuju i ugase požar u kome je oštećen još jedan automobil.\nNezvanični izvori iz policije ne isključuju mogućnost da su u zapaljenom automobilu "reno megan" bile ubice koje su u njemu pobegle sa lice mesta, da bi ga nekoliko stotina metara dalje zapalile i tako prikrile tragove zločina.


20.02.2020 u 11:05\nSeverna Makedonija rasformirala tajnu jedinicu opremljenu izraelskim dronovima\nVlasti Severne Makedonije odlučile su da, nakon desetak godina tajnog delovanja, prizemlje i rasformiraju jedinicu državne bezbednosti opremljenu izraelskim bespilotnim letelicama Hermes 450, u okviru velike reforme do koje je došlo zbog zloupotreba tajne službe u nedavnoj prošlosti. Kako navodi portal Balkanska bezbednosna mreža, do sada nije bilo poznato da u sastavu severnomakedonske policije uopšte i postoji tim sa bespilotnim letelicama. Reč je o veoma respektabilnim letelicama koje su mogle da lete do 300 kilometara od kontrolne stanice i da ostanu u vazduhu do 20 časova, što je resurs kakav nema većina oružanih snaga u regionu. Sistem bezbednosti Severne Makedonije nalazi se u procesu velikih reformi zbog zloupotreba tajne službe u nedavnoj prošlosti. Zbog toga je odlučeno da se\n18.02.2020 u 18:31\nU Severnoj Makedoniji nestašica formulara zahteva za izdavanje pasoša\nSKOPLjE – Ministarstvo unutrašnjih poslova Severne Makedonije je zbog nestašice formulara obustavilo izdavanje novih pasoša. Ministar unutrašnjih poslova Naće Čulev je rekao novinarima da je 16.500 građana zakazalo termin za izdavanje pasoša, ali da je na raspolaganju manje od 3.700 obrazaca. Ministarstvo radi na rešavanju „pasoške krize”, rekao je ministar. Dok se problem ne reši, prioritet imaju oni kojima je izdavanje pasoša neophodno iz zdravstvenih razloga, rekao je Čulev, prenosi Beta. Ministar je, kako su preneli mediji, rekao da isporuka 100.000 pasoša treba da stigne najkasnije 24. marta, i da je nemačka firma „Veridos” koja ih štampa, obećala da će gledati da taj rok skrati za najviše dve sedmice. Po rečima ministra, to će biti poslednja isporuka formulara za\n13.02.2020 u 12:20\nU teretnom vozilu u Severnoj Makedoniji pronađena 53 migranta\nSTRUMICA – Kod strumičkog sela Kukliš u Severnoj Makedoniji makedonski MUP je otkrio 53 migranta – 37 iz Avganistana, 12 iz Pakistana, dvoje iz Indije, jednog iz Iraka i jednog iz Egipta, prenosi portal A1on. „Sinoć oko 19 časova i 30 minuta u koordinicaciji sa Regionalnim centrima za granične poslove Jug i Istok u Severnoj Makedoniji uhapšen je F. S. (43) iz sela Dorlombosa, u okolini Valandova, zato što su tokom pregleda teretnog vozila Ford sa skopskim registarskim oznakama, kojima je upravljao, pronađena 53 migranta”, saopštio je makedonski MUP, javlja Tanjug. Iz makedonskog MUP informišu da je F. S. privođen i da će protiv njega biti podneta krivična prijava. Migranti će biti smešteni u Prihvatnom centru za strance Gazi Baba – Skoplje i prihvatno-tranzitnom centru Vinojug u\n11.02.2020 u 17:54\nNATO zastava ispred zgrade Sobranja u Skoplju\nSKOPLjE - Nakon svečane sednice Sobranja na kojoj je izglasan Zakon o ratifikaciji Severnoatlantskog sporazuma, NATO zastava je istaknuta zajedno sa makedonskom ispred zgrade makedonskog parlamenta. Kako prenose makedonski mediji, prethodno je Sobranje sa 114 glasova „za” izglasalo Zakon o ratifikaciji Severnoatlantskog sporazuma koji će stupiti na snagu nakon ratifikacije Protokola NATO u španskom parlamentu. Zakon će imati odloženo dejstvo i i stupiće na snagu nakon što Španija ratifikuje Protokol o pristupanju Severne Makedonije u NATO, a što se očekuje u martu, piše sajt "Plusinfo". Predsednik Sobranja Talat Džaferi rekao je da makedonski put ka NATO nije bio uopšte lak, a poslanicima Sobranja obratili su se predsednik Severne Makedonije Stevo Pendarovski, premijer Oliver Spasovski i koordinatori poslaničkih grupa.\n05.02.2020 u 14:25\nDržavljani Srbije uhapšeni u Severnoj Makedoniji\nSKOPLjE – Policija Severne Makedonije je danas saopštila da je u odvojenim slučajevima uhapsila dva državljanina Srbije. Na Graničnom prelazu „Tabanovce” juče popodne je uhapšen 42-godišnji I.M. jer je njegovo ime na listi „Stop” i predat je policajcima iz Tetova „na dalji postupak”, prenosi Beta. Drugi državljanin Srbije, 31-godišnji V.Dž. uhapšen je takođe juče popodne u Kumanovu zbog dva krivična dela: teška krađa i neprijavljen boravak u Severnoj Makedoniji. Priveden je u policijsku stanicu i danas će biri izveden pred sudiju za prethodni postupak Osnovnog suda u Kumanovu.\n30.11.2020 u 14:56\n30.11.2020 u 14:41\nGlavna tema Kriznog štaba dolazak građana iz inostranstva\n30.11.2020 u 14:28\nOdluka Crne Gore pečat na sve što je uradila vlast Đukanovića\n30.11.2020 u 14:16\nNATO: Svaka država odlučuje od koga će se snabdevati naoružanjem\n30.11.2020 u 14:15\nPoskupeo život u Beogradu\n30.11.2020 u 14:13\nOd korone obolelo oko 2.500 zdravstvenih radnika


NBA tiket (četvrtak-petak) – Kladjenje.rs\nHomeTipovi košarkaNBA tiket (četvrtak-petak)\nNBA tiket (četvrtak-petak)\n30 Decembra, 2021 Peca Tipovi košarka 0\nOpet smo imali pun pogodak u jučerašnjem tiketu. U NBA ligi nema pauze čak ni kada je Novogodišnja noć u pitanju. Naravno da se i u noći pred nama igraju utakmice. Napominjemo da su kvote i granice podložne promenama.\nVašington Vizardsi – Klilvend Kavalirsi – Hendikep 1 (granica 9,5) @ 3,25 u Meridianbet\nBredli Bil, prva zvezda Vizardsa, je ušao u zdravstveno i sigurnosne protokole (health and safety protocols) 23. decembra i po novim pravilima o šestodnevnom karantinu bi trebalo da ima prvi nastup posle pauze baš protiv Klivlend Kavalirsa. U odsustvu Bila Vizardsi imaju jednu pobedu i dva poraza. Vašington dočekuje znatno oslabljeni Klivlend sa motivom da savladaju direktnog rivala u borbi za plej-of ili plej-in pozicije.\nKavalirsi su pretrpeli još jedan udarac na bekovskim pozicijama, posle Kolina Sekstona izgubili su i Riki Rubija do kraja sezone. Naime, Španac je pokidao ligamente levog kolena, ako se izostanak Sekstona i mogao nadomestiti kroz veću ulogu Darijusa Garlanda i samog Rubija, nije baš najjasnije kako će Klivlend naći načina da zameni značajni učinak iskusnog španskog veterana. Na meču sa Vašingtonom ne bi trebalo na drugoj vezanoj utakmici da nastupi ni Darijus Garland, ovaj bek se nalazi u protokolima i mogli bi da imamo priliku da gledamo na ovom meču košarkaše koji su igrali u Evropi prošle godine na bekovskim mestima u timu Klivlenda. Radi se o Kevinu Pangosu koji je igrao sa uspehom za Zenit iz Sankt Peterburga prošle godine i Maliku Njumanu, ovaj američki bek je potpisao desetodnevni ugovor sa timom iz Ohaja. Za Njumana se može reći da igrajući prošle sezone u Bursi nije baš uvek odavao utisak da se radi o NBA talentu, ali nije ni Hasani Gravet u MZT-u iz Skoplja prošle sezone pokazivao u kontinuitetu dobre predstave pa je ovaj igrač imao već nekoliko kratkoročnih ugovora sa Orlando Medžikom.\nNaš predlog je hendikep 1 na Vašington Vizardse u meču protiv Klivlend Kavalirsa na granici od 9,5 poena, za ovu igru kladionica Meridianbet nudi koeficijent 3.25.\nDžoel Embid (Filadelfija Seventisiksersi) + skokovi (granica 11,5) @ 1.85 u Meridianbet\nPre početka sezone su najviše šanse za osvajanje Istočne konferencija davane Bruklin Netsima i Milvoki Baksima, da bi onda kao treći favoriti sledili Filadelfija Seventisiksersi. Naime, nije se znalo kako će tim iz Pensilvanije reagovati na tada a i sada nerazjašnjenu situaciju sa Benom Simonsom, a sa druge strane Filadelfija je u svojim redovima imala košarkaša koji je bio na 2. mestu u trci za najkorisnijeg igrača prošle sezone u NBA ligi, naravno radi se o Džoelu Embidu. Filadelfija se nalazi na 6. mestu na Istoku, imaju 18 pobeda i 16 poraza. Ipak, radi se o potpuno drugom timu kada je Kamerunac u sastavu, i kad ne igra. Kada je Embid igrao njegov tim ima 15 pobeda i 8 poraza. U derbiju večeri duel koji bi mogao da bude i jedan derbija u doigravanju se sastaju Bruklin Netsi, vrlo verovatno sa Kevinom Durentom u sastavu, i Filadelfija Seventisiksersi.\nNaš predlog su plus skokovi na Džoela Embida, granica je postavljena na 11,5 skokova u Meridianbet kladionici, a koeficijent iznosi 1.85.\nNikola Jokić (Denver Nagetsi) + skokovi (granica 13,5) @ 1.72 u Meridianbet\nPre dva dana Denver Nagetsi i Golden Stejt Voriorsi su imali u skladu sa nadimkom tima iz Kalifornije pravu ratničku utakmicu, sa mnogo emocija, uošte nije ličilo na još jedan meč u regularnom delu sezone, nego na pravi plej-of meč. Pobedu su pomalo iznenađujuće izvojevali košarkaši iz Kolorada rezultatom 89:86. Ono što je bilo predvidljivo izostanak Drejmonda Grina zbog njegovog ulaska u zdravstveno i sigurnosne protokole (health and safety protocols) je mnogo uticao na igru Voriorsa, njegov nastup se ne očekuje ni na meču u Denveru. Naime, Grin nije samo najbolji skakač u timu Golden Stejta sa 7,9 skokova po meču i najbolji asistent sa 7,5 asistencija po meču, već je ovaj krilni centar verovatno ponajbolji defanzivni igrač u timu, a u napadu su od velilog značaja za tim Voriorsa njegovi blokovi i uspešna, ingeniozna i lucidna dodavanja. Ipak, Stef Kari i Drejmond Grin igraju zajedno skoro deceniju u Golden Stejt Voriorsima i poznaju se u dušu. Neigranje Grina i u drugom vezanom duelu sa Denver Nagetsima mnogo olakšava posao i Nikoli Jokiću, neosporni igrački kvaliteti najkorisnijeg igrača NBA lige iz prošle sezone dolaze još više do izražaja kada glavni unutrašnji igrač suparničkog tima nije na raspolaganju.\nNaš predlog su + skokovi na Nikolu Jokića, granica je postavljena na 13,5 skokova u Meridianbet kladionici, a koeficijent iznosi 1.85.\nUkupna kvota na tiketu za noć između četvrtka i petka u kladionici Meridianbet iznosi 10.34.\nNajava i analiza: La Liga, 19. kolo: Lider na tabeli gostuje kod zahuktalog Hetafea, težak posao za Barsu, derbi na “Vanda Metropolitanu”!


Promo Arhiva - Stranica 3 od 136 - Biznis i Finansije\nZahvaljujući nizu novih funkcija i tehnologija, imagePRESS V1000 takođe pruža dosledan kvalitet i maksimalnu pouzdanost i vreme dostupnosti u cilju poboljšavanja produkcionih mogućnosti i ponude primena profesionalaca u štampi.\nHiro Imamura, Potpredsednik za marketing i inovacije, Digitalna štampa i rešenja u kompaniji Canon Europe kaže: „imagePRESS V1000 podiže lestvicu po pitanju produktivnosti i može da obradi veoma širok spektar medija. Odgovarajući na potrebe naših kupaca, uveli smo svež pogled na dizajn digitalnih tonerskih štamparskih presa, istražujući inovativne načine za rešavanje svakodnevnih glavobolja u produkciji i pomažući štamparskim firmama da rade bolje, brže i sa širim opsegom, kako bi svojim klijentima ponudili kreativne štamparske proizvode. Prepun funkcija koje prevazilaze uobičajene izazove štamparskih firmi, imagePRESS V1000 može da preuzme raznovrsnije štamparske zadatke i da ispuni još zahtevnije vremenske okvire. Time što osiguravamo konstantno visoku produktivnost i ugrađujemo još više automatizacije radi odličnog kvaliteta štampe uz minimalnu intervenciju, našim klijentima oslobađamo vreme operatera, omogućavajući da se njihova stručnost usmeri u stvaranje vrednosti za klijente i razvoj poslovanja u novim pravcima.“\nNovi imagePRESS V1000 štamparskim firmama pruža veću fleksibilnost prilikom obrade raznovrsnih zahteva, pri čemu one kupcima mogu da ponude uzbudljive formate i veoma široke mogućnosti medija. Pun inovativnih funkcija dizajniranih da olakšaju život operaterima i da maksimalno iskoriste kreativni i komercijalni potencijal, on je idealna investicija za PSP-ove sa nedostatkom vremena koji su u potrazi za robusnom i pouzdanom mašinom za digitalno štampanje koja će isporučivati rezultate svaki dan, bez obzira na štamparski zadatak.\nOpcija Multi-Drawer Paper Deck (magacin za papir sa više fioka) u kombinaciji sa upotrebom POD XL i Bypass kaseta povećava mogućnosti za unos papira ove mašine. Zahvaljujući potpuno novoj tehnologiji prenosa, osigurana je ravnomerna distribucija boja, bez rizika od lepljenja prilikom prebacivanja u hodu između različitih težina medija. Nova integrisana POD-SURF tehnologija za fiksiranje kontroliše temperaturu trake za fiksiranje, pružajući kupcima konstantnu brzinu štampe od 100 stranica u minuti sa širokim spektrom tipova medija i težina od 52 do 400 g/m2, uključujući sintetičke i magnetne medije.\nZbog nove korekcije registracije u dva koraka, ova štamparska presa ima mogućnost automatskog dupleksa listova za banere do 1,3 m. Neplanirana zaustavljanja i usporavanja stvar su prošlosti, zahvaljujući daljinskim upozorenjima koja obaveštavaju operatera kada je potrošni materijal pri kraju. Pored toga, operateri mogu da menjaju medij, toner i da uklanjaju otpad od tonera dok presa radi, čime se održava produktivnost mašine.\nA1 izdvaja 2,5 miliona dinara za podršku projektima lokalnih zajednica Novi ciklus programa „Svet kakav želiš“\nPokrenut je Mama SOS broj 060/ 339 339 0, putem kog mame mogu da dobiju besplatnu psihološku podršku, a linija za četiri meseca rada beleži više od 100 poziva. Zahvaljujući projektu Bolji vazduh građanima, na teritoriji istočne i jugoistočne Srbije građanima je poklonjeno 90 uređaja za merenje kvaliteta vazduha.\nOnline kurs na temu analize podataka Budi Data Driven ima već 2500 prijavljenih polaznika. Projekat Zasadimo život zajedno pokreće izgradnju edukativnog centra i očekuje posetu osnovaca iz cele Srbije, a proizvode iz svoje bašte doniraće NURDOR roditeljskoj kući. Inicijativa Zaigrani i njihove edukativne igračke donirane su u 100 vrtića širom zemlje, te će ih koristiti blizu 8000 dece, dok je udruženje Logo kreiralo aplikaciju Rani razvoj deteta.


Porodice nestalih i ubijenih sa KiM za procesuiranje odgovornih\nAvgust 14, 2018 16:26\nDuško ÄŒelić iz Koordinacije srpskih udruženja porodica nestalih, ubijenih i poginulih smatra da bi bili poražavajući odgovori, kada bismo u testu opšte informisanosti postavili pitanje da li znate šta je Livočko jezero, šta su Žilivode, gde je Klečka.\nTo su samo neka od mesta masovnog stradanja Srba i nealbanaca na Kosovu i Metohiji. Da se o njima malo zna, podsećaju porodice koje i danas tragaju za najbližima.\n"Ne želimo da su i dalje naše žrtve drugog reda. Imamo pravo na istinu, pravdu, slobodu, život i mir. Želimo da se vratimo na svoja ognjišta i u svoj zavičaj. Naše porodice su umorne od čekanja", kaže Nataša Šćepanović iz Udruženja kosmetskih stradalnika.\nPosle gotovo dve decenije, mogli bi da dobiju odgovore na neka pitanja.\n"U Gajru i u Kačaniku ćemo pretražiti dve lokacije za koje imamo određene informacije, nastavićemo proveru još nekih lokacija u okolini Đakovice. Ne odustajemo od Livačkog jezera, tražimo kako da pretražimo dno jer je muljevito", kaže Veljko Odalović.\nVladina Komisija za nestale je deo zločina prikazala na 3.500 strana. Ta dokumentacija bi, kažu, mogla da koristi Specijalnom sudu za zločine OVK kako bi podigao prve optužnice. U međuvremenu, porodice nestalih traže da zločince u odsustvu procesuiraju sudovi u centralnoj Srbiji.\n"Pa kad budu dostupni ruci pravde, neka se obnovi suđenje, to je i obaveza prema Zakonu o krivičnom postupku", kaže ÄŒelić.\nPodsećaju i na lošu praksu pojedinih sudova i oslobađanje gnjilanske grupe. Usledilo je nakon mišljenja Vrhovnog kasacionog suda da je oružani sukob na KiM trajao do 2000. godine.\n"I pored takvog pravnog stava Vrhovnog kasacionog suda, Apelacioni sud donosi odluku da ono što je učinjeno u Gnjilanu leta 99. nije ratni zločin jer nije bilo oružanog sukoba, po njima se ratni sukob završio 12. juna", rekao je Miroljub Vitorović, zamenik tužioca za ratne zločine.\nOd 1998. do danas na području Kosova i Metohije ubijeno je i kidnapovano tri i po hiljade Srba i nealbanaca. Njih 835 nestalo je nakon dolaska međunarodnih snaga.\nCIK traži da se dostave ostavke gradonačelnika sa severa 19


„FRANCE24“ O AUTOPUTU: Jake sumnje da je bilo korupcije u Crnoj Gori – Portal Luca\n„FRANCE24“ O AUTOPUTU: Jake sumnje da je bilo korupcije u Crnoj Gori\nTeret zbog izgradnje autoputa pao je na novu Vladu Crne Gore i pogoršao je jake sumnje u korupciju vezano za to gradilište, ukazala je francuska državna televizija „France24“. Kako su naveli u izvještaju o projektu autoputa u Crnoj Gori, izgradnja kasni već dvije godine\n„U Crnoj Gori, izgradnja autoputa za otvaranje ove balkanske države – što je projekat pokrenut 2014. godine – sada kasni više od dvije godine. Sa svojim visokim ekološkim i finansijskim troškovima (više od milijardu dolara), ovaj faraonski projekat je opasno povećao dug zemlje od 600.000 stanovnika“, javila je francuska državna televizija.\n„Ali ako Crna Gora ne plati svoj kredit, ugovor predviđa da se država mora odreći suvereniteta nad određenim djelovima svoje teritorije. Ovaj teret pao je na novu vladu ove zemlje i pogoršao je jake sumnje u korupciju vezano za ovo gradilište“, navela je „France 24“.\nKako se tvrdi, projekat autoputa je dio „Novog puta svile“, odnosno ambicioznog projekta investicija u infrastrukturu u inostranstvu koji je pokrenuo zvanični Peking 2013. godine.\n„Moderna verzija ovog trgovinskog koridora sastoji se od kopnene komponente – sa uspostavljanjem ili finansiranjem željeznice između Kine i Evrope – i pomorska komponenta, koja uključuje ulaganja u desetine luka širom svijeta kako bi se olakšala kineska trgovina“, navela je u svom izvještaju „France24“.


Filip Vujanović pobjedio u prvom krugu predsjedničkih izbora u Crnoj Gori\nPredsjednički kandidat vladajuće koalicije Filip Vujanović pobijedio je u prvom krugu izbora osvojivši oko 52 odsto glasova, saopšteno je iz Centra za demokratsku tranziciju i Centra za monitoring. Njihovi rezultati poklapaju se sa rezultatima iz Izbornih štabova kandidata.\nKandidat Srpske liste Andrija Mandić osvojio je oko 20 odsto glasova, Pokreta za promjene Nebojša Medojević oko 16 odsto, a Socijalističke narodne partije Srđan Milić oko 12 odsto glasova izašlih birača.\nPredsjednik Crne Gore Filip Vujanović kazao je sinoć da će i u novom mandatu biti predsjednik svih građana Crne Gore.\nOn je kazao da njegov trijumf na predsjedničkim izborima predstavlja „pobjedu za Crnu Goru i njenu budućnost“. Vujanović je obećao nastavak evropskog puta i ekonomskog napretka Crne Gore.\nSrpska lista ostvarila je rezultat koji joj nije omogućio drugi izborni krug, ali rezultati ostalih opozicionih predsjedničkih kandidata nisu bili u skladu sa očekivanjima, saopštio je predsjednički kandidat te koalcije Andrija Mandić.\nMandić je zahvalio svim građanima na glasovima i poručio da “nema potrebe nikome ništa da čestita”.\nPredsjednički kandidat Pokreta za promjene Nebojša Medojević čestitao je sinoć pobjedu protivkandidatu iz vladajuće koalicije Filipu Vujanoviću, navodeći da nije zadovoljan izbornim rezultatom i da je zasluživao mnogo veću podršku građana.\n’’Očekivali smo da će ova bajka imati srećan završetak za građane Crne Gore, ali oni još nisu spremni u potrebnom broju da podrže demokratskog kandidata, demokratiju i normalnu pravnu evropsku državu’’, rekao je Medojević.\nPredsjednički izbori pokazali su da u Crnoj Gori dolazi vrijeme pomirenja i Socijalističke narodne partije, ocijenio je sinoć kandidat te stranke Srđan Milić.\nPristalice vladajuće koalicije do duboko u noć slavili su na ulicama pobjedu svog predsjedničkog kandidata.\nOvo su bili prvi predsjednički izbori otkako je Crna Gora 2006. obnovila državnu nezavisnost.


Pred duel na Tušnju Sarajevo zabilo sedam, a Sloboda šest golova u zadnja dva kola – Fokus.ba\nDerbi starih rivala, Slobode i Sarajeva na rasporedu je u nedjelju od 18 sati na stadionu Tušanj u Tuzli uz direktan tv. prijenos na MOJA TV\nObje ekipe ovu utakmicu dočekuju u dobrom raspoloženju. Sloboda nakon dvije vezane pobjede, protiv Širokog na Tušnju te Krupe u gostima, dok je Sarajevo nakon reprezentativne pauze uvezalo dvije bitne pobjede, najprije protiv Borca na Koševu a zatim i u komšijskom derbiju protiv Olimpika na Otoci.\nSloboda je u posljednja dva kola postigla šest, a Sarajevo čak sedam golova, a kladionica MOZZART za ovu utakmicu na tip da će biti postignuto minimalno četiri gola nudi dobar koeficijent od 3.10, čime eventualno možete utrostručiti vašu uplatu.\nNakon gostujuće pobjede protiv Krupe, u tuzlanskom timu žele nastaviti pozitivan niz i protiv Sarajeva koje u Tuzlu dolazi kao lider na tabeli i favorit što potvrđuje i kladionica MOZZART u kojoj je kvota na pobjedu Sarajeva 1.85, dok je koeficijent na pobjedu domaćina 4.10. Za eventualni remi, koeficijent u ponudi Mozzart kladionice iznosi 3.40.\nIpak, ne treba zaboraviti činjenicu da je Sarajevo u srijedu igralo zaostalu utakmicu protiv Olimpika i da igrače tima sa Koševa već u narednoj sedmici očekuje utakmica 3. pretkola Evropske lige protiv podgoričke Budućnosti, pa je moguće da će Vinko Marinović odmarati neke bitne igrače protiv Slobode, što ne znači da meč u Tuzli za Sarajevo nije bitan.\nSloboda sa druge strane želi nastaviti pozitivan niz i probiti se sa ka gornjem dijelu tabele. Ono što je zanimljivo istaći je činjenica da je Sloboda u sve tri ovosezonske pobjede postizala po tri gola, a na domaćem terenu nisu primili pogodak u pobjedama protiv Mladosti i Širokog Brijega koje su Tuzlaci savladali rezultatom 3-0. Kvota da ni gosti iz Sarajeva neće postići gol u Tuzli iznosi nevjerovatnih 5.00.\nSarajevo je pak uz Borac najefikasnija ekipa u ligi, bordo tim je postigao 15 golova u dosadašnjem dijelu sezone te su primili šest pogodaka. Stoga na Tušnju možemo očekivati meč sa dosta golova, a MOZZART u ovom susretu za tri i više golova nudi sasvim solidan koeficijent od 1.85.\nOno na šta Tuzlaci posebno moraju obratiti pažnju je činjenica da je Sarajevo od ukupno 15 postignutih golova, čak devet postiglo u gostima uz dvije pobjede i jedan remi i to protiv Mladosti (2-2), što je i jedina utakmica u kojoj Sarajevo nije slavilo na gostujućem terenu. U ostalim gostujućim susretima, Sarajlije su savladale Krupu sa 0-2 i Olimpik rezultatom 3-1.\nMeđutim, šest golova u posljednje dvije utakmice koje je Sloboda postigla u domaćim pobjedama pozivaju na oprez i u bordo taboru, a kvota koju MOZZART nudi na tip da će obje ekipe postići pogodak je 1.83. Uzmemo li u obzir efikasnost oba tima, jedan od zanimljivijih tipova igračima bi mogao biti da će obje ekipe postići po gol, te da će zbir golova biti 3, na šta Mozzart nudi dosta visoku kvotu od 2.30.\nSloboda ove sezone nastupa sa podmlađenim igračkim kadrom u odnosu na neke prijašnje sezone, tim sa Tušnja većinom se oslonio na igrače iz vlastitog omladinskog pogona pa je posljednju utakmicu počelo čak pet igrača do 21. godine, uz nekoliko iskusnijih igrača. Da postoje oscilacije u tuzlanskoj ekipi pokazala je i posljednja utakmica protiv Krupe kada su nakon vodstva od 2-0, u kratkom razmaku primili dva gola, ali je iskusni Said Husejinović ipak donio pobjedu Slobodi. Ukoliko Sloboda slavi u ovoj utakmici uz minmalno dva postignuta gola na meči, koeficijent koji nudi Mozzat iznosi čak 5.40.\nSarajevo je na početku sezone još uvijek tražilo pravu formu, tako da igre na startu prvenstva nisu bile baš najsjajnije, a u istom periodu bordo tim je odigrao i dvije evropske utakmice, ali očito je Vinko Marinović sa svojom ekipom vrijedno radio tokom reprezentativne pauze nakon koje Sarajevo ponovo podsjeća na šampionski tim iz predhodne dvije sezone.\nForma dvije ekipe garantuje nam odličnu utakmicu u Tuzli sa dosta pogodaka.


EU neuspješna u provedbi pravila protiv pranja novca - Indikator.ba\nEU neuspješna u provedbi pravila protiv pranja novca\n21.9.2019 06:26 | Indikator.ba\nPravila protiv pranja novca trebaju koordiniranu i brzu provedbu, rekli su zastupnici Evropskog parlamenta u rezoluciji usvojenoj u četvrtak s 530 glasova za, 14 protiv i 104 suzdržana.\nZastupnici naglašavaju da je datum prenošenja četvrte direktive o pranju novca (4 AMDL) bio juni 2017., a pete AMDL januar 2020. te pozivaju države članice da primijene već dogovorena pravila protiv pranja novca u nacionalnom zakonodavstvu.\nZastupnici smatraju da su nedostatak saradnje i slaba razmjena informacija između nacionalnih vlasti i jedinica finansijskog obavještavanja glavna prepreka sprečavanju pranja novca, kriminalnog finansiranja i finansiranja terorizma u svim državama članicama.\nOni sugeriraju da bi zakoni o minimalnim standardima o AML /CTF (računajući finansiranje terorizma) mogli biti glavni uzrok lošeg provođenja te pozivaju Komisiju da za svaku buduću reviziju zakona o AML procijeni hoće li propis biti više odgovarajući pravni akt nego direktiva.\nEvropski zastupnici naglašavaju da su glavna odgovornost za provedbu na nacionalnim vlastima te pozivaju da njihova odgovarajuća snaga i osoblje budu smatrani prioritetom za tekuće provjere. Također pozdravljaju povećanje resursa Evropske agencije za bankarstvo, promatrača u borbi protiv pranja novca.\nEvropski zastupnici podsjećaju da bi registri za vlasništvo korporacija i drugih pravnih osoba trebali biti spremni do 10. januara 2020., a fondacije i slični pravni aranžmani do 10. marta 2020. te pozvali države članice da ubrzaju rad.\nPodržavaju uspostavu nove metodologije za identificiranje visoko rizičnih trećih zemalja koje imaju strateške nedostatke u vezi s borbom protiv pranja novca i pozivaju Komisiju da primijeni transparentan postupak s jasnim i konkretnim mjerilima za ove zemlje i da osigura javni nadzor.\nPrema Europolu, čak 0,7-1,28% godišnjeg BDP-a Unije "otkriveno je kao uključeno u sumnjivu finansijsku aktivnost".\nKomisija je pokrenula postupke protiv kršenja većine država članica zbog neuspjeha u provedbi pravila protiv pranja novca.


Reakcije posetilaca štanda na Međunarodnom sajmu turizma u Beogradu\nAsso > Naturasso novosti > Novosti > Odlične reakcije posetilaca našeg štanda\nMeđunarodnom sajmu turizma u Beogradu\nUčestvovali smo na Međunarodnom sajmu turizma koji je održan na Beogradskom sajmu od 23. do 26. februara 2017. godine.\nPod sloganom „Uživajte na vreme“ u šest izložbenih hala okupile su se turističke agencije, savezi i organizacije, hoteli, turistički centri, vazduhoplovne kompanije, međunarodni tur-operatori sa svih kontinenata. Ove godine su na sajmu turizma učestvovale i mnoge velike kompanije iz Kine i Rusije. Beogradski sajam je objavio da je ovogodišnja posećenost bila rekordna.\nAsso je takođe bio jedan od izlagača, a posetiocima smo se predstavili na dva odvojena štanda. Posećenost i interesovanje posetilaca na našim štandovima bilo je iznad svih očekivanja. Svi zainteresovani bili su u prilici da se na licu mesta informišu o našim proizvodima, a takođe i da ih probaju. Reakcije ljudi koje smo na taj način informisali o našim proizvodima bile su odlične. To nam je donelo i veliki broj novih preporuka i potencijalnih klijenata.\nOvom prilikom zahvaljujemo se svim posetiocima naših štandova i pozivamo ih da nas posete i sledeće godine na Međunarodnom sajmu turizma.\nOstavi komentar na Odlične reakcije posetilaca našeg štanda\nPrirodni lek za bolove u mišićima nogu ili ruku 06.06.2018.


Predstavnici karabinijera, italijanske jedinice u sastavu KFOR–a, donirali su bolnici u Gračanici multifunkcionalni monitor za praćenje vitalnih funkcija pacijenata.\nBolnica u Gračanici ima od danas na odeljenju intenzivne nege savremeni multifunkcionalni monitor, Bionet BM7, sa kompletnom opremom za merenje krvnog pritiska, pulsa, temperature i drugih vitalnih funkcija pacijenata, saopštava Informativna služba opštine Gračanica. Aparat u vrednosti od 4.800 evra, italijanski karabinijeri su uručili osoblju bolnice, uz prisustvo gradonačelnika Gračanice, Vladete Kostića i direktora opštinskog odeljenja za zdravstvo, Aleksandra Popovića.\n„Već duže vreme imamo dobru saradnju sa predstavnicima bolnice, kao i lokalne samouprave i zahvaljujući tom prijateljstvu, od nadležnih smo saznali da je ovakav aparat neophodan. I dalje ćemo pomagati onoliko koliko je u našoj moći“, kazao je italijanski pukovnik Mikele Salvo, uručujući poklon.\nNa iskazanoj humanosti i dobroj saradnji, italijanskim karabinijerima, zahvalio se Vladeta Kostić, predsednik opštine Gračanica.\n„Karabinijeri su uvek izlazili u susret ovoj zdravstvenoj ustanovi i drago nam je da se ta praksa nastavlja. Kao predsedniku opštine Gračanica posebno mi je drago što brinete i za bezbednost. Želim da znate da se uz vaše prisustvo, Srbi u našoj opštini osećaju bezbednije i da najviše poverenja naš narod ima upravo u KFOR i u karabinijere“, istakao je Kostić.\nU ime bolnice u Gračanici, hirurg Dragan Perić zahvalio se na, kako je rekao, veoma značajnom i potrebnom aparatu, a delegacija karabinijera je posle obilaska bolnice u Gračanici, obišla i bolnicu u Lapljem Selu.\nVladeta Kostić: U Novu godinu uđimo vredniji, hrabriji i odlučniji\nVladeta Kostić čestitao Božić vernicima\nVladeta Kostić čestitao Božić po Gregorijanskom kalendaru\nProvale i krađe postale svakodnevnica stanovnika opštine Gračanica\nObjavljeno 22. februara 2017. by Vladislav ĆupU kategoriji DruštvoTagged bolnica u Gračanici, Vladeta Kostić, Gračanica, donacija, karabinijeri, KFOR\n19. avgusta 2019., 20:38